cyanic-selkie/wikianc huggingface dataset:
বেবী হালদাৰ
প্ৰাৰম্ভিক জীৱন আৰু বিবাহ
কাশ্মীৰত জন্ম গ্ৰহণ কৰা বেবীৰ দেউতাকৰ নিয়মীয়া মদ্যপানৰ অভ্যাসে যেতিয়া পৰিয়ালটোলৈ অশান্তি মাতি আনে তেওঁৰ মাকে চাৰি বছৰ বয়সতে বেবীক মুৰ্শিদাবাদত অকলশৰীয়াকৈ এৰি দি দেউতাকৰপৰা আঁতৰি থাকিবলৈ লয়। তাৰপিছত তেওঁৰ কটুভাষী, এক্স-চাৰ্ভিচমেন, গাড়ীচালক পিতৃ দুবাৰকৈ বিবাহপাশত আৱদ্ধ হয়, যাৰ সৈতে বেবী কাশ্মীৰৰপৰা মুৰ্শিদাবাদ আৰু শেষত পশ্চিমবংগৰ দুৰ্গাপুৰলৈ যায় আৰু তাতে ডাঙৰ-দীঘল হয়। ছেগা-চোৰোকাকৈ তেওঁ বিদ্যালয়লৈ গৈছিল যদিও ষষ্ঠ শ্ৰেণীত তেওঁ পঢ়া এৰি দিয়ে। ১২ বছৰ বয়সত তেওঁৰ পিতৃয়ে তেওঁতকৈ বয়সত চৈধ্য বছৰে ডাঙৰ এজন লাপি-লুপা সজ্জাশিল্পীৰ (ডেকৰেটৰ) সৈতে বেবীৰ বিয়া পাতি দিয়ে। তেৰ বছৰ বয়সত বেবী প্ৰথমটো সন্তানৰ মাতৃ হয়। বেবীৰ ভগ্নীক তেওঁৰ স্বামীয়ে ডিঙি চেপি হত্যা কৰাৰ সময়তে বেবীয়ে চুবুৰীৰ মানুহৰ ঘৰত ঘৰুৱা কৰ্মী ৰূপে কাম-কাজ কৰিবলৈ আৰম্ভ কৰে। অৱশেষত, ১৯৯৯ চনত, পঁচিশ বছৰ বয়সত বেবীয়ে ঘৰুৱা হিংসাৰপৰা পৰিত্ৰাণ পাবলৈ স্বামীক এৰি নিজৰ তিনিটি সন্তানৰ সৈতে ৰেলত উঠি দিল্লীলৈ পলাই আহে। অকলশৰীয়া মাতৃ হিচাপে পৰিয়ালটোৰ ভৰণ-পোষণৰ বাবে বেবীয়ে দিল্লীৰ তেওঁ থকা চুবুৰীটোত গৃহ কৰ্মী হিচাপে কাম কৰা আৰম্ভ কৰে। এই সময়ছোৱাত তেওঁ বহুতো গৃহস্থৰ নিৰ্যাতন আৰু শোষণৰ চিকাৰ হয়।
লেখক ৰূপে কৰ্মজীৱন
বেবী হালদাৰৰ অন্তিমজন গৃহস্থ আছিল প্ৰবোধ কুমাৰ। প্ৰবোধ আছিল এগৰাকী লেখক, নৃত্তত্ববিদ্যাৰ অৱসৰপ্ৰাপ্ত অধ্যাপক আৰু প্ৰখ্যাত হিন্দী সাহিত্যিক মুন্সী প্ৰেমচন্দৰ নাতি। তেওঁ দিল্লীৰ গুৰগাঁৱত বাস কৰিছিল। তেওঁৰ ঘৰত কিতাপৰ ৰেক চাফা কৰি থকা অৱস্থাত, বেবীৰ কিতাপৰ প্ৰতি থকা আগ্ৰহৰ কথা মন কৰি কুমাৰে নামকৰা লেখকসকলৰ কিতাপ পঢ়িবলৈ বেবীক উৎসাহিত কৰে।  তচলিমা নাছৰিনৰ আত্মজীৱনীমূলক 'আমাৰ মেয়েবেলা'ৰে (অসমীয়া অনুবাদ:মোৰ ছোৱালীকাল) বেবীৰ কিতাপ পঢ়া আৰম্ভ হয়। কিতাপখনে বেবীক বৰকৈ প্ৰভাৱিত কৰে আৰু তেওঁ অন্য লেখকসকলৰো কিতাপ পঢ়িবলৈ আৰম্ভ কৰে।  দক্ষিণ ভাৰত ভ্ৰমণলৈ যোৱাৰ আগতে কুমাৰে বেবীক এখন নোটবুক আৰু এটি কলম উপহাৰ দি তেওঁৰ জীৱন কাহিনী লিখিবলৈ উদ্বুদ্ধ কৰে। বেবীয়ে নিজৰ কামৰ ফাঁকে ফাঁকে স্থানীয় বঙালী ভাষাত নিজৰ জীৱন কাহিনী লিখিবলৈ আৰম্ভ কৰে। এমাহ পিছত কুমাৰ যেতিয়া উভতি আহিছিল; বেবীয়ে ইতিমধ্যে এশ পৃষ্ঠা লিখি শেষ কৰিছিল।
কেইবামাহৰ পিছত, বেবীৰ স্মৃতিকথা লিখা যেতিয়া সম্পূৰ্ণ হৈছিল, কুমাৰে পাণ্ডুলিপিটো সম্পাদনা কৰাত বেবীক সহায় কৰিছিল, স্থানীয় সাহিত্য চক্ৰৰ সৈতে তেওঁ ইয়াৰ বিষয়ে কথা পাতিছিল আৰু কিতাপখন হিন্দীলৈ অনুবাদ কৰিছিল। এই সংস্কৰণটো ২০০২ চনত কলকাতাৰ এটি সৰু প্ৰকাশন গোষ্ঠী ৰোশনী পাবলিচাৰছৰ দ্বাৰা প্ৰকাশ কৰা হৈছিল। তেওঁলোকক আশ্বৰ্যচকিত কৰি কিতাপখনে আৰম্ভণিৰ পৰা সৰ্বাধিক বিক্ৰীৰ অভিলেখ কৰিছিল। লগে লগে ই তীব্ৰতাৰে সংবাদ মাধ্যমৰ মনোযোগ আকৰ্ষণ কৰে, কিয়নো কিতাপখনে এছিয়া মহাদেশৰ ঘৰুৱা সেৱকসকলে নিৰ্বাহ কৰা কঠোৰ জীৱনৰ ওপৰত পোহৰ পেলাইছিল, আৰু দুবছৰৰ ভিতৰত ইয়াৰ আৰু দুটা সংস্কৰণ প্ৰকাশ হৈছিল। মূল বাংলা সংস্কৰণ আলো আঁধাৰি ( লাইট এণ্ড ডাৰ্কনেচ ) ২০০৪ চনত প্ৰকাশ হৈছিল। ২০০৫ চনত এটা মালায়ালম সংস্কৰণ প্ৰকাশ পাইছিল আৰু ইংৰাজী অনুবাদ প্ৰকাশ কৰা হৈছিল ২০০৬ চনত, আৰু ই ভাৰতত সৰ্বাধিক বিক্ৰী হৈছিল, আনহাতে নিউয়ৰ্ক টাইমছে ইয়াক ভাৰতৰ এঞ্জেলাৰ এচেজ বুলি কৈছে। সোনকালেই ইয়াক ২১ টা ভাষালৈ অনুবাদ কৰা হৈছিল। এই একৈশটা ভাষাৰ ভিতৰত  ফৰাচী, জাপানী আৰু কোৰিয়ানকে ধৰি ১৩ টা বিদেশী ভাষালৈও কিতাপখন অনুবাদ হৈছে।
কিতাপখন ২০০৮ চনত জাৰ্মানলৈ অনুবাদ কৰা হৈছে। লেখকে নিজেই তেওঁৰ প্ৰকাশক, নতুন দিল্লী, ভাৰতৰ প্ৰীতি গিলৰ সৈতে জাৰ্মানী ভ্ৰমণ কৰি তাৰ দৰ্শকৰ ওচৰত কিতাপখন উপস্থাপন কৰে আৰু তেওঁলোকক ভাৰতৰ মহিলাসকলৰ বৰ্তমানৰ পৰিস্থিতি বিষয়ে সম্যক জ্ঞান দিয়ে।
ব্যক্তিগত জীৱন
ল'ৰা তাপস, সুবোধ আৰু জীয়ৰী প্ৰিয়াৰ সৈতে হালদাৰ গুৰগাঁৱত থাকে। তেওঁৰ ডাঙৰ ল'ৰা সুবোধ এতিয়া বিশ বছৰীয়া, কৰ্মৰত যুৱক আৰু তেওঁ বেলেগকৈ থাকিবলৈ লৈছে। ২০১২ চনত তেওঁৰ তৃতীয়খন কিতাপৰ কাম কৰি থকাৰ সময়ৰপৰা হালদাৰে গুৰগাঁৱৰ ডি এল এফ চিটিত প্ৰবোধ কুমাৰৰ সৈতে কাম কৰা আৰম্ভ কৰে। যদিও নিজৰ কিতাপ বিক্ৰীৰ টকাৰে কলিকতাত তেওঁৰ ঘৰ সাজি আছিল; হালদাৰে দিল্লীতে থকাটো ঠিক কৰে।
বাহ্যিক সংযোগ
ডুন লিটাৰেৰী ফেষ্টিভেলত বেবী হালদাৰ
ঈদ মোবাৰক
ঈদ মোবাৰক (عيد مبارك) মুছলমান সকলৰ ঐতিবাহী শুভেচ্ছাবাক্য যি মুছলমানসকলে ঈদ-উল-ফিতৰ আৰু ঈদ-উল-আজহাত পৰস্পৰে পৰস্পৰক কৈ শুভেচ্ছা জনায়। ঈদ শব্দৰ অৰ্থ হৈছে আনন্দ বা উদযাপন আৰু মোবাৰক শব্দৰ অৰ্থ কল্যাণময়, অৰ্থাৎ ঈদ মোবাৰক শব্দৰ অৰ্থ হৈছে ঈদ বা আনন্দ উদযাপন কল্যাণময় হওক। কোনো ৰাষ্ট্ৰত এই শুভেচ্ছা বিনিময় এটা সাংস্কৃতিক ঐতিহ্য আৰু কোনো ধৰ্মীয় বাধ্যবাধকতাৰ অংশ নহয়। তথাপি, এই শুভেচ্ছা বাণী মাত্ৰ এই দুই মুছলিম উৎসৱৰ সময়ত ব্যৱহৃত হয়৷
আঞ্চলিক বৈচিত্ৰ্য
মুছলিম বিশ্বত ঈদ-উল-আযহা ও ঈদ-উল-ফিতৰৰ শুভেচ্ছা জনোৱাৰ বাবে অন্যান্য আৰু বহু শুভেচ্ছা বাক্য আছে। ঈদ-উল-ফিতৰত নবী মহম্মদ সাহাবী সকলৰ সৈতে সাক্ষাৎকাৰৰ সময়ত এজনে আনজনক কৈছিল, "তাকাব্বাল্লাহু মিন্না ওয়া মিনকুম" (আল্লাহ আমাৰ ও আপোনালোকৰ পক্ষৰ পৰা কবুল কৰক)। মুছলিম বিশ্ব ব্যাপি ঈদ শুভেচ্ছা বিনিময়ত বহু বৈচিত্ৰ্য বিদ্যমান।
তথ্যসূত্ৰ
শ্ৰেণী:ইছলাম ধৰ্ম শ্ৰেণী:শুভেচ্ছা শ্ৰেণী:ধৰ্মীয় দিৱস
জুৰীয়া
জুৰীয়া অসমৰ নগাঁও জিলাৰ ৰূপহীহাট বিধানসভা সমষ্টিৰ আৰু কলিয়াবৰ লোকসভা সমষ্টিৰ অৰ্ন্তগত এখন ঠাই। ঠাইখনৰ জনসংখ্যা প্ৰায় ১,৪৫,৭৬৩ জন৷ ইয়াৰে প্ৰায় ৬৮% লোকে ইছলামধৰ্মী আৰু বাকী হিন্দু আৰু অন্যান্য ধৰ্মীৰ লোক৷ ইয়াৰ লোকসকলৰ প্ৰধান জীৱিকা হ'ল কৃষি লগতে মাছ উৎপাদনো ইয়াৰ এক উল্লেখযোগ্য জীৱিকা। জুৰীয়াৰ ঠিক লগতে লাগি আছে লাওখোৱা অভয়াৰণ্য। ঠাইখন বহ্মপুত্ৰৰ পাৰতে হোৱা বাবে পানীৰ কোনো অসুবিধা নহয় আৰু ইয়াৰ কৃষি ভূমি একে কাৰণতেই যথেষ্ট সাৰুৱা। ইয়াত অসমৰ ভিতৰতে সৰ্ববৃহৎ মুছলমান সকলৰ কবৰস্থান আছে৷ জুৰীয়াত ৰৌমাৰি,চিতলমাৰিৰ দৰে বিখ্যাত বিল আছে।
ৰাষ্ট্ৰীয় উচ্চতৰ শিক্ষা অভিযান, অসম
মিছন সঞ্চালক ৰাষ্ট্ৰীয় উচ্চতৰ শিক্ষা অভিযান, অসম
কাহিলীপাৰা, পণ্ডিত দীনদয়াল উপাধ্যায় পথ, গুৱাহাটী ৭৮১০১৯
দূৰভাষ নম্বৰঃ ০৩৬১-৩৫১১৭৩৩
ই-মেইলঃ rusaassam@gmail.com / rusa-assam@assam.gov.in
মূল আধাৰ
ৰাষ্ট্ৰীয় উচ্চতৰ শিক্ষা অভিযান আঁচনিখন অসমত এতিয়ালৈকে দুটা পৰ্য্যায়ত ৰূপায়ণ হৈ আছে। ২০১৩-১৪ চনৰ পৰা ২০১৮-১৯ চনৰ সময়ত ৰুচা ১.০ ৰ অধীনৰ পুঁজিৰ অনুমোদন সমূহ লাভ কৰা হৈছিল। আনহাতে ২০১৯ চনৰ পৰা আজি পৰ্য্যন্ত ৰুচা ২.০ ৰ পুঁজি অনুমোদন চলি আছে।  চলিত বিত্তীয় বৰ্ষতে ৰুচাৰ ৩.০ ৰ আঁচনি কেন্দ্ৰীয় চৰকাৰৰ দ্বাৰা নতুনকৈ ৰূপায়ণ হ’ব। ৰুচা ১.০ ৰ আৰু ২.০ ৰ সময়ত কেন্দ্ৰীয় চৰকাৰে আঁচনিখনৰ ৰূপায়ণৰ নিয়মাৱলী সমূহ উল্লেখ কৰি গাইডলাইন জাৰি কৰিছিল। উক্ত দুয়োখন গাইডলাইনে ৰুচা অসমৰ কাৰ্য্যালয়ৰ চৰকাৰী বেৱচাইট www.rusa.assam.gov.in ত উপলব্ধ আছে। ৰুচা ৩.০ ৰ নীতি নিৰ্দেশনা সমূহ কেন্দ্ৰীয় চৰকাৰৰ দ্বাৰা গাইডলাইনত প্ৰকাশ কৰাৰ পাছতে উক্ত গাইডলাইনো ৰুচা বেৱচাইটত অদ্যৱদি কৰা হ’ব।
আঁচনি ৰূপায়ণৰ ৰূপৰেখা
ৰাষ্ট্ৰীয় উচ্চতৰ শিক্ষা অভিযান, অসমৰ চৰকাৰী বেৱচাইট www.rusa.assam,gov.in ত ৰুচা ১.০ আৰু ২.০ আঁচনি ৰূপৰেখা অধিক বিতংকৈ উল্লেখ আছে। চমুকৈ এই দুয়োখন  আঁচনিৰ ৰূপায়ণৰ ৰূপৰেখা তলত দাঙি ধৰা হ’লঃ
ৰুচা ১.০
ৰুচা ১.০ অধীনত ৬টা উপাদানত সৰ্বমুঠ ১৪৪ খন উচ্চ শিক্ষানুষ্ঠানক পুঁজিৰ যোগান ধৰা হয়। ইয়াৰ সৰহ সংখ্যক পুঁজিৰ আৱণ্টনৰ মূল উদ্দেশ্য হৈছে মহাবিদ্যালয় তথা বিশ্ববিদ্যালয় সমূহৰ আন্তঃগাঁঠনিৰ উন্নয়ণ। ৰুচা ১.০ অধীনত পুঁজি লাভ কৰা উপাদান সমূহ আৰু হিতাধিকাৰী উচ্চ শিক্ষা অনুষ্ঠান সমূহৰ সবিশেষ তলত উল্লেখ কৰা হ’ল ।
(১) বিশ্ববিদ্যালয় আন্তঃগাঁঠনি মূলক পুঁজিঃ- ২ খন বিশ্ববিদ্যালয়
(২) মহাবিদ্যালয় আন্তঃগাঁঠনি মূলক পুঁজিঃ- ৯৩ খন মহাবিদ্যালয়
(৩) মহাবিদ্যালয়সমূহক আদৰ্শ মহাবিদ্যালয়লৈ উন্নিত কৰণৰ পুঁজিঃ- ৫ খন মহাবিদ্যালয়
(৪) নতুন আদৰ্শ মহাবিদ্যালয় স্থাপনঃ- ১২ খন
(৫) নতুন কাৰিকৰী মহাবিদ্যালয় স্থাপনঃ- ৩ খন
(৬) সমতাৰ পদক্ষেপৰ পুঁজিঃ- ২৯ খন
ৰুচা ২.০
ৰুচা ২.০ অধীনত ৬ টা উপাদানত সৰ্বমুঠ ১৩৩ খন উচ্চ শিক্ষানুষ্ঠানক পুঁজিৰ যোগান ধৰা হয়। উপাদান আৰু শিক্ষানুষ্ঠানৰ সবিশেষ তলত উল্লেখ কৰা হ’ল।
(১) বিশ্ববিদ্যালয়ৰ আন্তঃগাঁঠনি মূলক পুঁজিঃ- ২ খন বিশ্ববিদ্যালয়
(২) মহাবিদ্যালয়ৰ আন্তঃগাঁঠনি মূলক পুঁজিঃ- ১১১ খন মহাবিদ্যালয়
(৩) মহাবিদ্যালয়সমূহক আদৰ্শ মহাবিদ্যালয়লৈ উন্নিত কৰণৰ পুঁজিঃ- ১২ খন মহাবিদ্যালয়
(৪) নতুন আদৰ্শ মহাবিদ্যালয় স্থাপনঃ- ৫ খন
(৫) সমতাৰ পদক্ষেপৰ পুঁজিঃ- ২ খন
(৬) শিক্ষক প্ৰশিক্ষণৰ পুঁজিঃ- ১ খন
(১) প্ৰজেক্ট মণিটৰিং চিষ্টেমঃ
ৰুচা অসমে নিজাববীয়াকৈ হিতাধিকাৰী প্ৰতিষ্ঠানত ৰুচা প্ৰকল্পৰ পৰ্য্যবেক্ষণৰ বাবে প্ৰজেক্ট মণিটৰিং চিষ্টেম নামৰ এটা অনলাইন পৰ্টেল বিকাশ কৰি উলিয়াইছে। উক্ত পৰ্টেলৰ যোগেদি শিক্ষানুষ্ঠান সমূহত ৰুচাৰ দ্বাৰা পুঁজি প্ৰাপ্ত প্ৰকল্প সমূহৰ দৈনন্দিন কামৰ অগ্ৰগতি অনলাইনতে চাব পাৰি। চিষ্টেমটো এইদৰে বিকাশ কৰা হৈছে যে ৰুচা অসমৰ দ্বাৰা প্ৰজেক্ট নম্বৰসহ বিভিন্ন প্ৰকল্পত মুকলি কৰা পুঁজিৰ সৱিশেষ তথ্য প্ৰজেক্ট হিচাপে হিতাধিকাৰী শিক্ষানুষ্ঠান সমূহে অদ্যৱদি কৰিব পাৰে। উক্ত তথ্য সমূহ হৈছে প্ৰজেক্টৰ আৱণ্টিত পুঁজি, মুকলি কৰা পুঁজি কিস্তি হিচাপত, খৰছ কৰা পুঁজি, প্ৰজেক্টৰ অগ্ৰগতিৰ ফটো, কামৰ দৈনন্দিন অগ্ৰগতি ইত্যাদি। চিষ্টেমৰ জড়িয়তে যিকোনো প্ৰজেক্টৰ অধীনত ৰুচা কৰ্তৃপক্ষৰ তৰফৰ পৰা জাননী অথবা নিৰ্দেশ দিয়াৰ ব্যৱস্থাও চিষ্টেমটোত ৰখা হৈছে। এই চিষ্টেমৰ জড়িয়তে শিক্ষানুষ্ঠানৰ পৰ্য্যায়ত বিভিন্ন ৰুচা প্ৰজেক্টৰ দৈনন্দিন পৰ্য্যবেক্ষণ স্বচ্চ আৰু নিখুঁত ভাৱে কৰা সম্ভৱ হৈ উঠিছে।
(২) Digital Office Management System:
ৰাষ্ট্ৰীয় উচ্চতৰ শিক্ষা অভিযান অসমৰ কাৰ্য্যালয়ৰ দৈনন্দিন কামকাজ সমূহ আৰু বেছি শৃংখলাবদ্ধভাৱে ৰাখিবলৈ ২০১৯ চনৰে পৰা কাৰ্য্যালয়টোত নিজাববীয়াকৈ সকলো কামকাজৰ বাবে ডিজিটেল চিষ্টেমৰ বিকাশ কৰা হৈছে। এনে চিষ্টেমসমূহে কাৰ্য্যালয়ৰ কামৰ নিখুঁটতা বৃদ্ধি কৰাৰ লগতে কামসমূহত স্বচ্চতা প্ৰদান কৰিছে। এনে ডিজিটেল চিষ্টেমসমূহ হৈছে – Administrative Approval Management System, Print Payment Advice Management System, Indent Management System, Detailed Project Report Management System, Issue and Receipt Register Management System, Personnel Information Management System, Online Management of Physical Inspection, NAAC Accreditation Management System, TADA Management System, Sanction Order record Management System, E File Management System, File Index Management System, Address and communication directory, E Mail Management System, Casual Leave Application System, Task Reporting Management System , Proposal submission Management System, Digital Archive System, Inspection Record Management System ।
(৩) Digital accounting Management System-
ৰাষ্ট্ৰীয় উচ্চতৰ শিক্ষা অভিযান অসমে কাৰ্য্যালয়ৰ একাউণ্টিং চিষ্টেমৰ ডিজিটেলাইজ কৰিবৰ বাবে নিজাববীয়াকৈ বিভিন্ন পৰ্টেল বিকাশ কৰি উলিয়াইছে। উক্ত পৰ্টেল সমূহ হৈছে – Bill Register Management System, Cash Book Management System, Cash book single nodal Account, Cash book RUSA holding Account, Sanction order Management System, Print Payment Advice Management System, Petty Cash Management System, Institution Ledger Management System, Daily Financial Report Management System, Treasury Challan Management System, Sanction Order Record Management System, Un- utilized RUSA Fund Record System, Utilization certificate management system, Preparatory grant expenditure management system. উক্ত পৰ্টেলসমূহৰ দ্বাৰা কাৰ্য্যালয়ৰ সকলো বিত্তীয় হিচাব নিয়াৰিকৈ, সুশৃখলাৱদ্ধভাৱে আৰু স্বচ্চতাৰে সংৰক্ষণ সম্ভৱ হৈ উঠিছে।
(৪) উষা, জোনাকী আৰু বাঁহী অসমীয়া ইউনিক’ড ফ’ণ্টৰ বিকাশ -
ৰাষ্ট্ৰীয় উচ্চতৰ শিক্ষা অভিযান অসমে গুৱাহাটী বিশ্ববিদ্যালয়ৰ সহযোগত দুটাকৈ ইউনিক’ড অসমীয়া ফ’ণ্ট- “উষা” আৰু “জোনাকী” ইতিমধ্যে প্ৰস্তুত কৰি উলিয়াইছে। উক্ত ফ’ণ্ট কেইটা ইউনিক’ড হোৱা বাবে ডিজিটেল মাধ্যমত ফ’ণ্ট কেইটা সহজতে ব্যৱহাৰৰ বাবে উপযোগী হয়। ফ’ণ্ট কেইটা যুক্তাক্ষৰ তথা অন্যান্য যেনে ‘, “”, ? ইত্যাদি চিহ্ন ব্যৱহাৰৰ আসোঁৱাহৰ পৰা মুক্ত। ৰুচা ৱেবছাইটত ফ’ণ্ট কেইটা আৰু ইয়াৰ  “কি ৱৰ্ড” বিনামূল্যে ৰাইজৰ বাবে উপলব্ধ কৰা হৈছে। ডিজিটেল মাধ্যমত অসমীয়া লিখনিসমূহ আৰু বেছি আটকধুনীয়া কৰিবলৈ ৰুচা অসমৰ তৃতীয়টো ইউনিক’ড ফণ্ট – বাঁহীৰ বিকাশৰ কাম ইতিমধ্যে হাতত লোৱা হৈছে। উষা আৰু জোনাকী ফ’ণ্টল কেইটা ডাউনল’ডৰ লিংক হৈছে  - https://assamesefont.eofficerusaassam.in/ ।
(৫) প্ৰজ্ঞা-
ৰাষ্ট্ৰীয় উচ্চতৰ শিক্ষা অভিযান অসমে ২০২০ চনৰ পৰাই “প্ৰজ্ঞা” নামেৰে এখনি ই- আলোচনী প্ৰকাশ কৰি আহিছে । প্ৰজ্ঞা আলোচনীখনৰ এতিয়ালৈকে চাৰিটা সংখ্যা প্ৰকাশ হৈছে আৰু পঞ্চমটো সংখ্যা প্ৰকাশ হ’বলৈ গৈ আছে। প্ৰজ্ঞাৰ প্ৰতিটো সংখ্যাতে অসমৰ উচ্চ শিক্ষা জগত খনৰ লগত সংগতি ৰাখি প্ৰৱন্ধসমূহ প্ৰকাশ কৰা হৈছে। ই-মেগাজিন খনিত বৌদ্ধিক জগতৰ বিশিষ্ট্য ব্যক্তিসকলৰ লিখনিৰ উপৰিও বিশ্ববিদ্যালয় তথা মহাবিদ্যালয়ত অধ্যয়ণৰত ছাত্ৰ- ছাত্ৰীসকলে লিখা গৱেষণামূলক প্ৰৱন্ধ সমূহকো স্থান দিয়া হৈছে। উক্ত গৱেষণামূলক প্ৰৱন্ধসমূহৰ সৰহ সংখ্যকেই ৰাজ্যৰ উচ্চশিক্ষা জগতখন তথা নতুন শিক্ষা নীতি ২০২০ ৰ লগত সম্পৰ্ক থকা। এনে গৱেষণামূলক প্ৰন্ধৰ বাবে ছাত্ৰ- ছাত্ৰীসকলক ৰুচা অসমৰ তৰফৰ পৰা এককালিন মাননি দিয়াৰো ব্যৱস্থা কৰা হৈছে। ই- মেগাজিন খনৰ লিংক হৈছে - https://rusaassamemagazine.com/
(৬) প্ৰকাশন-
ক) Outcome Study Report RUSA 1.0
খ) Analytical Report Volume I
গ) Analytical Report Volume II
ঘ) Compendium of Physical Inspection volume I
ঙ) Compendium of Physical Inspection volume I
চ) “উচ্চ শিক্ষাৰ সমীক্ষাত্মক অধ্যয়ন”
অমৰজ্যোতি চৌধুৰী
অমৰজ্যোতি চৌধুৰী (Amarjyoti Choudhury, জন্ম ১৯৫০ চনত) অসমৰ এগৰাকী প্ৰসিদ্ধ শিক্ষাবিদ, বিজ্ঞানী, অভিনেতা, আবৃত্তিকাৰ, নাট্যকাৰ, কবি, ঔপন্যাসিক আৰু বক্তা। তেওঁ গুৱাহাটী বিশ্ববিদ্যালয়ৰ প্ৰাক্তন উপাচাৰ্য্য আৰু তেজপুৰ বিশ্ববিদ্যালয়ৰ প্ৰাক্তন সহ উপাচাৰ্য্য। পৰৱৰ্ত্তী কালত তেওঁ মেঘালয়ৰ বিজ্ঞান আৰু প্ৰযুক্তি বিশ্ববিদ্যালয়ৰ ব্যৱহাৰিক পদাৰ্থবিজ্ঞানত চি ভি ৰমন আসনত অধিষ্ঠিত হয় আৰু পিচলৈ একেখন বিশ্ববিদ্যালয়তে উপাচাৰ্য্যৰ পদত কাৰ্য্যনিৰ্বাহ কৰে। ২০১৭ চনৰ এক ডিচেম্বৰৰ পৰা বৰ্তমানলৈকে তেওঁ অসম ডাউনটাউন বিশ্ববিদ্যালয়ৰ উপাচাৰ্য্যৰূপে কাৰ্য্যনিৰ্বাহ কৰি আছে।
শৈশৱ আৰু শিক্ষা
অমৰজ্যোতি চৌধুৰী জনপ্ৰিয় সমাজবাদী সাহিত্যিক, নাট্যকাৰ, অভিনেতা লক্ষ্যধৰ চৌধুৰী আৰু গান্ধীবাদী ঊষা চৌধুৰীৰ বৰপুত্ৰ। তেওঁ মেট্ৰিক পৰীক্ষাত সমগ্ৰ অসমৰ ভিতৰতে প্ৰথম স্থান লাভ কৰিবলৈ সক্ষম হৈছিল। ইয়াৰ পিছত তেওঁ গুৱাহাটী বিশ্ববিদ্যালয়ৰ পৰা পদাৰ্থবিজ্ঞানত স্নাতক ডিগ্ৰী লাভ কৰি দিল্লী বিশ্ববিদ্যালয়ত একে বিষয়ত স্নাতকোত্তৰ ডিগ্ৰী পায়। তেওঁ অক্সফৰ্ড বিশ্ববিদ্যালয়ৰ পৰা পদাৰ্থ বিজ্ঞানত গৱেষণা কৰি ডক্টৰেট ডিগ্ৰী লাভ কৰে।
কৰ্মজীৱন
ড॰ চৌধুৰীয়ে যোৰহাট অভিযান্ত্ৰিক মহাবিদ্যালয়, কটন মহাবিদ্যালয়, বিটছ পিলানী, গুৱাহাটী বিশ্ববিদ্যালয় আৰু তেজপুৰ বিশ্ববিদ্যালয়ত শিক্ষকতা কৰিছে। তেওঁ গুৱাহাটী বিশ্বৱিদ্যালয় আৰু তেজপুৰ বিশ্ববিদ্যালয়ৰ একাদিক্ৰমে উপাচাৰ্য্য আৰু সহ উপাচাৰ্য্য পদতো কাৰ্য্যনিৰ্বাহ কৰিছে। তেওঁ মেঘালয়ৰ বিজ্ঞান আৰু প্ৰযুক্তি বিশ্ববিদ্যালয়ৰ ব্যৱহাৰিক পদাৰ্থবিজ্ঞানত চি ভি ৰমন আসনত অধিষ্ঠিত হয় আৰু পিচলৈ একেখন বিশ্ববিদ্যালয়তে উপাচাৰ্য্যৰ পদত কাৰ্য্যনিৰ্বাহ কৰে। ২০১৭ চনৰ এক ডিচেম্বৰৰ পৰা বৰ্ত্তমানলৈকে তেওঁ অসম ডাউনটাউন বিশ্ববিদ্যালয়ৰ উপাচাৰ্য্যৰূপে কাৰ্য্যনিৰ্বাহ কৰি আছে। ইয়াৰোপৰি ভাৰত আৰু ইউৰোপৰ বিভিন্ন বিশ্ববিদ্যালয়ৰ সৈতে তেওঁ সহযোগিতামূলক গৱেষণা চলাই আহিছে।
ব্যক্তিগত জীৱন
১৯৭৮ চনত চৌধুৰীয়ে সাংস্কৃতিক ক্ষেত্ৰত প্ৰসিদ্ধ তিলক দাস আৰু গায়িকা চন্দ্ৰপ্ৰভা দাসৰ নুমলীয়া জীয়ৰী কাবেৰীৰ সৈতে বিবাহপাশত আবদ্ধ হয়। তেওঁলোকৰ পুত্ৰৰ নাম অৰুণাভ আৰু জীয়ৰীৰ নাম অমৃতা।
বিজ্ঞানলৈ অৱদান
চৌধুৰীয়ে Optics, Quantum Electronics, Condensed Matter Physics, NanoPhotonics আৰু নেন’প্ৰযুক্তি বিষয়ত গৱেষণা কৰি উল্লেখযোগ্য অৱদান আগবঢ়াইছে। ইতিমধ্যে তেওঁ ১৪৮খন গৱেষণা পত্ৰ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় পত্ৰিকাত প্ৰকাশ পাইছে। তদুপৰি বৰ্তমানলৈ প্ৰায় বিশগৰাকী গৱেষক ছাত্ৰ-ছাত্ৰীয়ে তেওঁৰ তত্ত্বাবধানত ডক্টৰেট ডিগ্ৰী লাভ কৰিবলৈ সক্ষম হৈছে।
A theoretical paper jointly authored by Choudhury along with his supervisor CJR Sheppard dwelt extensively on confocal geometry of scanning laser microscopy. It is probably the first publication using the technical term 'confocal microscopy'.
বিজ্ঞান জনপ্ৰিয়কৰণত অৱদান
চৌধুৰীয়ে নিয়মীয়াকৈ বৈজ্ঞানিক লিখক হিচাপে অৱদান আগবঢ়াই আহিছে। তেওঁ কেইবাখনো অসমীয়া দৈনিক কাকত আৰু আলোচনীত বিজ্ঞানসন্মত বিষয়বস্তুৰ জনপ্ৰিয় লেখক। তেওঁৰ কেইখনমান গ্ৰন্থ হৈছে ৰামানুজন, সত্যেন্দ্ৰ নাথ বসু আৰু দ্য শ্ৰিংকিং ইউনিভাৰ্ছ। তেওঁ নেন’টেকন’লজী বিষয়ক এখন গ্ৰন্থও ৰচনা কৰিছে যিখন অসম বিজ্ঞান সমিতিয়ে প্ৰকাশ কৰিছে।
সাংস্কৃতিক অৱদান
চৌধুৰীয়ে সম উজ্জ্বলতাৰে সংস্কৃতি, সাহিত্য আৰু পৰিবেশন কলাৰ ক্ষেত্ৰতো জিলিকি উঠিছিল। মাক আৰু মৰম আৰু আমাৰ ঘৰ নামৰ দুখন অসমীয়া চলচ্চিত্ৰত শিশু অভিনেতা হিচাপে সফলকাম হোৱাৰ উপৰিও অভিনেতা,পৰিচালক আৰু নাট্যকাৰ হিচাপেও অসমীয়া থিয়েটাৰত নিজস্ব স্থান সৃষ্টি কৰিছিল। আবৃত্তিৰ এক অনন্য শৈলীৰ সূচনা কৰাৰ সুখ্যাতিৰ বাবেও তেওঁক কৃতিত্ব দিয়া হয়। অসমৰ এজন সংস্কৃতিবান ব্যক্তিত্ব ড° চৌধুৰীয়ে ড° ভূপেন হাজৰিকাদেৱৰ মৃত্যুত আগবঢ়াই দিয়া স্বৰচিত কবিতাটো আবৃত্তিৰ জগতখনত এক মাইলৰ খুঁটি হিচাপে গণ্য কৰা হয়।
সাহিত্যিক অৱদান
তেওঁৰ ট্ৰিল'জী নাটক 'ভয়ৰ টঙীঘৰত তৰা' আৰু কবিতা সংকলন 'এতিয়া তেজত' আৰু 'আন একুৰা মেজি'য়ে পঢ়ূৱৈৰ প্ৰশংসা বুটলিবলৈ সক্ষম হৈছে। 'ৰূপান্তৰত মই' তেওঁৰ শৈশৱৰ ঘটনা-প্ৰবাহ সম্পৰ্কীয় আত্মজীৱনী। ইয়াৰোপৰি তেওঁ দুখন উপন্যাসো লিখিছে। ইয়াৰে 'গছৰ নিচিনা সাঁকোখন' নাৰীবাদ আৰু পাৰিপাৰ্শ্বিক বিষয় আধাৰিত। আনখন উপন্যাস 'ৰ'দ কাঁচলিৰ মানুহ'ত উত্তৰ আধুনিক এবচাৰ্ড সংবেদনশীলতাৰ প্ৰকাশ ঘটিছে।
বক্তা আৰু কুইজ মাষ্টাৰৰূপে
অধ্যাপক দিলীপ বৰুৱাৰ সৈতে তেওঁ আশী আৰু নব্বৈৰ দশকত অসমৰ কুইজ জগতত আধিপত্য বিস্তাৰ কৰিছিল। চৌধুৰী বৰ্তমান সভা আৰু আলোচনা চক্ৰত বক্তা হিচাপে বহুলভাৱে জনপ্ৰিয়।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:অসমীয়া শিক্ষাবিদ শ্ৰেণী:অসমৰ বিজ্ঞানী শ্ৰেণী:অসমীয়া অভিনেতা শ্ৰেণী:অসমীয়া চলচ্চিত্ৰৰ অভিনেতা শ্ৰেণী:জীৱিত ব্যক্তি
ভাৰতীয় চিকিৎসা গৱেষণা পৰিষদ
ভাৰতীয় চিকিৎসা গৱেষণা পৰিষদ (Indian Council of Medical Research; চমুকৈ ICMR) হৈছে ভাৰতৰ জৈৱ-চিকিৎসা সংক্ৰান্তিয় গৱেষণাৰ প্ৰস্তুতি, সহযোগিতা আৰু প্ৰসাৰৰ এক শীৰ্ষ সংস্থা। পৃথিৱীৰ পুৰণি আৰু বৃহৎ গৱেষণা সংস্থাৰ ভিতৰত আইচিএমআৰ অন্যতম। ভাৰত চৰকাৰৰ নেতৃত্বাধীন স্বাস্থ্য আৰু পৰিয়াল কল্যাণ বিভাগৰ অধীনস্থ স্বাস্থ্য গৱেষণা বিভাগে ইয়াৰ আৰ্থিক দিশটো চম্ভালে। আইচিএমআৰৰ মুঠ ২৬টা প্ৰতিষ্ঠানে যক্ষ্মা, কলেৰা,এইডছ, মেলেৰিয়া, পুষ্টিহীনতা, কৰ্কট, খাদ্য আৰু ভেষজ বিষবিজ্ঞান, প্ৰজনন, চিকিৎসা পৰিসংখ্যা আদি বিভিন্ন স্বাস্থ্যজনিত, ৰোগসংক্ৰান্তিয় অথবা স্বাস্থ্য-সম্বন্ধীয় বিষয়ত গৱেষণা গৱেষণা কৰে। আইচিএমআৰৰ ৬টা আঞ্চলিক চিকিৎসা গৱেষণা কেন্দ্ৰই আঞ্চলিক ক্ষেত্ৰত দেখা দি্যা স্বাস্থ্যৰ সমস্যা চিনাক্তকৰণ কৰাৰ উপৰিও ভাৰতৰ বিভিন্ন ভৌগোলিক ক্ষেত্ৰত গৱেষণা সৱলীকৰণ কৰাতো গুৰুত্ব আৰোপ কৰে।
ইতিহাস
১৯১১ চনত ভাৰত চৰকাৰে ভাৰতীয় গৱেষণা পুঁজি সংঘ (Indian Research Fund Association, IRFA) স্থাপন কৰে। ইয়াৰ উদ্দেশ্য আছিল দেশৰ ভিতৰত চিকিৎসা-গৱেষণাৰ পৃষ্ঠপোষকতা কৰা আৰ তাৰ বাবে উদ্যোগ হাতত লোৱা। স্বাধীনতাৰ পাছত এই প্ৰতিষ্ঠানত কেতবোৰ গুৰুত্বপূৰ্ণ সালসলনি কৰা হয়। ১৯৪৯ চনত সংস্থাৰ নামটো সলাই ভাৰতীয় চিকিৎসা গৱেষণা পৰিষদ ৰখা হয়। লগতে কাৰ্যপ্ৰণালীৰো পৰিসৰ বৰ্ধন কৰা হয়।
পৰিচালনা বৰ্গ
ভাৰতৰ কেন্দ্ৰীয় স্বাস্থ্য মন্ত্ৰী হৈছে পৰিচালনা বৰ্গৰ সভাপতি। জৈৱ-চিকিৎসাৰ বিভিন্ন শাখাৰ বিশেষজ্ঞসকলে পৰিচালনা বৰ্গক সহযোগিতা আগবঢ়ায়। বিজ্ঞানী উপদেষ্টা গোট, মণ্ডলী, বিশেষজ্ঞ গোট, পৰিচালনা সমিতি, বিশেষ কৰ্মীদল আদিয়ে সংস্থাৰ বিভিন্ন গৱেষণা-কৰ্ম আৰু আঁচনিসমূহ নিৰীক্ষণ আৰু পৰীক্ষণ কৰে। পৰিষদে জৈৱ-চিকিৎসাৰ গৱেষণাসমূহ চলাই নিবলৈ সাধাৰণতে ইণ্ট্ৰামুৰেল(অভ্যন্তৰীণ) আৰু এক্সট্ৰামুৰেল(বাহ্যিক) পদ্ধতিৰ সহায় লয়। এক্সট্ৰামুৰেল গৱেষণাৰ ভেটি আৰু ইয়াৰ পদ্ধতি-প্ৰক্ৰিয়াসমূহ পৰিষদে বিগত সময়ত সংবৰ্ধন কৰি আহিছে।
বালি (ৰামায়ণ)
বালি (वाली), হিন্দু মহাকাব্য ৰামায়ণত কিষ্কিন্ধাৰ ৰজা আছিল। তেওঁ সুগ্ৰীৱৰ জ্যেষ্ঠ ভাতৃ আৰু অংগদৰ পিতৃ, বৃক্ষৰাজৰ জৈৱিক পুত্ৰ তাৰাৰ স্বামী আছিল। তেওঁক বিষ্ণুৰ অৱতাৰ ৰামৰ দ্বাৰা হত্যা কৰা হৈছিল। ত্ৰেতা যুগৰ সময়ত বালি অজেয় আছিল। বালিয়ে ৰাৱণৰ দৰে কেইজনমান মহান যোদ্ধাক পৰাজিত কৰিছিল।
ভাৰতীয় চিকিৎসা গৱেষণা পৰিষদ
মূল কাৰ্যক্ৰমণিকা
"ভাইৰাছজনিত গৱেষণা আৰু ৰোগনিৰ্ণয় প্ৰয়োগশালা"ৰ (Viral Research and Diagnostic Laboratories, VRDL) জৰিয়তে আইচিএমআৰে ভাইৰাছৰ তৎকালীন চিনাক্তকৰণ আৰু প্ৰয়োজনীয় ব্যৱস্থাপ্ৰণালীত গুৰুত্ব প্ৰদান কৰিছে। তাৰবাবে ভিআৰডিএলৰ নিয়মীয়া সংবৰ্ধন আৰু সৱলীকৰণ কৰি থকা হৈছে। গৱেষণাৰ উপৰিও আইচিএমআৰে ভাৰতীয় চিকিৎসা বিজ্ঞানৰ শিক্ষাৰ্থীক বিভিন্ন দেশৰ কিছুমান ফেলোশ্বিপ কাৰ্যসুচীৰ লগত পৰিচয় কৰাই দিছে। লগতে উন্নয়নশীল দেশৰ বিজ্ঞানীসকলক ভাৰতীয় প্ৰতিষ্ঠান অথবা প্ৰয়োগশালালৈ আহি কাম কৰিবলৈ সুযোগ সৃষ্টি কৰিছে।
বালি (ৰামায়ণ)
বালি তেওঁৰ প্ৰতিদ্বন্দ্বীৰ আধা শক্তি প্ৰাপ্ত কৰাৰ সামৰ্থ্যৰে আশীৰ্বাদপ্ৰাপ্ত আছিল। ৰামে গছৰ আঁৰত লুকাই বালিক হত্যা কৰিছিল। অৱশ্যে, প্ৰথম প্ৰচেষ্টাত, বালি আৰু সুগ্ৰীৱৰ একে চেহেৰাৰ মাজত পাৰ্থক্য চিনিব নোৱাৰিলে। সেয়েহে, পৰৱৰ্তী প্ৰচেষ্টাৰ সময়ত, সুগ্ৰীৱে ৰঙা ফুলৰ মালা পিন্ধি যুদ্ধত অৱতীৰ্ণ হয়। এইবাৰ ৰামে বালিক চিনাক্ত কৰিব পাৰিছিল আৰু তীৰ মাৰি তেওঁক হত্যা কৰিছিল।
ভাৰতীয় চিকিৎসা গৱেষণা পৰিষদ
মূল কাৰ্যক্ৰমণিকা
প্ৰাক্তন চিকিৎসা বিজ্ঞানী আৰু শিক্ষকসকলৰ বাবে, পৰিষদে এমিৰেটাছ বিজ্ঞানীৰ পদটো আগবঢ়াই আহিছে যাতে তেওঁলোকে অৱসৰৰ পাছতো জৈৱচিকিৎসা বিজ্ঞানৰ ক্ষেত্ৰখনত কাম কৰি থাকিব পাৰে। বিশেষ ক্ষেত্ৰলৈ উল্লেখযোগ্য বৰঙনি আগবঢ়োৱা বিশেষ ব্যক্তিকসকলৰ উপৰিও দেশৰ অনুন্নত অঞ্চলত গুৰুত্বপূৰ্ণ কৰ্মত ব্যস্ত হৈ থকা গৱেষক-বিজ্ঞানীক পৰিষদে নিয়মীয়াকৈ বঁটা-স্বীকৃতি প্ৰদান কৰি আহিছে। বৰ্তমান পৰিষদে ৩৮টা বঁটা প্ৰদান কৰে। তাৰে ১১টা বঁটায়েই চল্লিছ বছৰ অনুৰ্ধ যুৱ বিজ্ঞানীৰ বাবে আছুতীয়াকৈ ৰখা হৈছে। পৰিষদে পৃষ্ঠপোষকতাতেই "ভাৰতীয় চিকিৎসা গৱেষণাৰ পত্ৰিকা" (Indian Journal of Medical Research) প্ৰকাশিত হৈ আহিছে।
তথ্যসূত্ৰ
শ্ৰেণী: ভাৰতৰ চৰকাৰী সংস্থা
বালি (ৰামায়ণ)
প্ৰাৰম্ভিক জীৱন
বালি তাৰাৰ স্বামী আছিল। এক কিংবদন্তি অনুসৰি সমুদ্ৰ মন্থন কাৰ্যত বালিয়ে নিজ পিতৃ ইন্দ্ৰক সহায়ৰ বাবে উপস্থিত আছিল। কূৰ্ম অৱতাৰৰ সময়ত সমুদ্ৰ মন্থনত সমুদ্ৰৰ পৰা ১৪ প্ৰকাৰৰ ৰত্ন আৰু সম্পত্তি উদ্ধাৰ হৈছিল, এইসমূহৰ ভিতৰত অপ্সৰাসকলো উল্লেখ্য, এই অপ্সৰাসকলৰ মাজৰ তাৰাক বালিয়ে গ্ৰহণ কৰে আৰু তেওঁলোকৰ মাজত বিবাহ সম্পন্ন হয়।
ৰোজা
■ ছিয়ামৰ অৰ্থ – ছিয়ামৰ শাব্দিক অৰ্থ হ'ল বিৰত থকা। ফাৰ্চী ভাষাত ইয়াক ৰোজা বোলা হয়। শ্ৰেণী:ৰমাদ্বান
বালি (ৰামায়ণ)
প্ৰাৰম্ভিক জীৱন
বালি বৰ সাহসী আছিল। যেতিয়া তাৰাই বালিক ঈশ্বৰ ৰামৰ সহায় লাভ কৰা সুগ্ৰীৱৰ বিৰুদ্ধে যুঁজ নিদিবলৈ কাকূতি কৰিছিল। প্ৰত্যুত্তৰত তেওঁ কৈছিল যে, তেওঁ যদিও ঈশ্বৰৰ বিৰুদ্ধে যুঁজ দিবলৈ আগবাঢ়িছে এই ক্ষেত্ৰত তেওঁ কেতিয়াও পিছহোঁহকা মাৰিব নোৱাৰে বা মনে মনে থাকিব নোৱাৰে। লাগিলে সেইয়া ঈশ্বৰ নতুবা তেওঁৰ পুত্ৰ অংগদেই নহওক কিয়।
ৰোজা
ৰোজাৰ নিয়ত
হাদিছত আহিছে, - “নবী মুহাম্মাদ (ছঃ) য়ে কৈছে, যি ব্যাক্তিয়ে ফজৰৰ পূৰ্বে ৰোজাৰ নিয়ত নকৰে তাৰ কোনো ৰোজা নাই”।
বালি (ৰামায়ণ)
সুগ্ৰীৱৰে মতানৈক্য
ৰামায়ণত বালিয়ে এটা গুহাত ৰাক্ষস মায়াৱীৰ সৈতে যুঁজ দিবলৈ যায় আৰু সুগ্ৰীৱক গুহাৰ পৰা ৰক্ত নিৰ্গত হ'লে গুহাৰ দুৱাৰ বন্ধ কৰিবলৈ নিৰ্দেশ দিয়ে, যাৰ অৰ্থ হৈছে যে তেওঁক হত্যা কৰা হৈছে, কিন্তু যদি দুগ্ধ নিৰ্গত হয় তেন্তে ই সূচাব যে মায়াবীৰ মৃত্যু হৈছে। এবছৰৰ যুঁজৰ পিছত মৃত্যুমুখত পৰা মায়াবীয়ে তেওঁৰ শুকুলা তেজৰ ৰং যাদুবিদ্যাৰ দ্বাৰা ৰঙালৈ পৰিৱৰ্তন কৰে। সুগ্ৰীৱে বালিৰ মৃত্যু ঘটা বুলি ভাবি গুহাৰ একমাত্ৰ বাটটো বন্ধ কৰে। ইয়াৰ পিছত তেওঁ তাৰাক নিজৰ কৰি লয়। ইফালে বালি উভতি অহাৰ পিছত তেওঁ সুগ্ৰীৱৰ ব্যাখ্যা অস্বীকাৰ কৰি তেওঁ‌ক নিৰ্বাসিত কৰে আৰু কেৱল তাৰাক পুনৰাই নিজৰ কৰিয়েই ক্ষান্ত নাথাকি প্ৰতিশোধ স্বৰূপে সুগ্ৰীৱৰ পত্নী ৰুমাকো নিজৰ কৰি লয়। যদিও বালিয়ে তেওঁৰ স্বামী জীয়াই থকাৰ সময়ত ৰুমাক নিজৰ কৰাৰ কাৰ্যক ৰামায়ণৰ ভাষ্যকাৰসকলে সৰ্বজনীনভাৱে সমালোচনা কৰে, তেওঁলোকে সুগ্ৰীৱক তাৰাক তেওঁৰ পত্নী হিচাপে লোৱাৰ বাবে ক্ষমা কৰে, কিয়নো তেওঁ বালিৰ মৃত্যু হোৱা বুলি বিশ্বাস কৰিছিল।
ৰোজা
ৰোজাৰ নিয়ত
■ অধিকাংশ আলিমৰ মত যে, নিয়ত মনে মনে কৰিব লাগে, নিয়ত উচ্চচৰে পঢ়াতো উচিত নহয় আৰু ইয়াৰ কোনো দলিল শ্বৰীয়তত পোৱা নাযায়। ধৰাহ'ল আপুনি কাইলৈ ৰোজা ৰাখিব, আৰু আপুনি অন্তৰৰ পৰা সিদ্ধান্ত কৰিছে যে কাইলৈ মই ৰোজা ৰাখিম, এইটোৱেই হ'ল নিয়ত।
বালি (ৰামায়ণ)
সুগ্ৰীৱৰে মতানৈক্য
এক ৱায়াং সংস্কৰণ অনুযায়ী বালি (সুবালি) গুহাৰ কিষ্কিন্ধা, জঁ‌টাসুৰ আৰু লেম্বুসুৰৰ ৰাক্ষস ৰজাসকলৰ সৈতে যুঁজ দিবলৈ যায়। ৰামায়ণৰ দৰেই সুগ্ৰীৱে বালিক মৃত বুলি ভাবে। দেৱতাসকলে সুগ্ৰীৱক কিষ্কিন্ধাৰ ৰজা পাতে আৰু তেওঁৰ "মৃত" ভ্ৰাতৃ সহায় কৰাৰ বাবে তেওঁক পুৰস্কাৰ হিচাপে তাৰাক অৰ্পণ কৰে। বালি ঘূৰি আহে আৰু ৰাৱণৰ দ্বাৰা প্ৰৰোচিত হৈ তাৰাৰ লগতে আৰু ৰাজ্যখনো অধিগ্ৰহণ কৰে।
ৰোজা
ৰোজাৰ নিয়ত
■ আমাৰ সমাজত প্ৰচলিত এটা আৰবী ভাষাত নিয়ত আছে, "নাওৱাইতুন আছুমা গাদাম্মিন......... আন্তাছ চামি উল আলিম" ইয়াৰ কোনো দলিল ছহিহ হাদীছত পোৱা নাযায়।
বালি (ৰামায়ণ)
বালিক বৰদান
ঘোৰ তপস্যাত বহা বালিক ব্ৰহ্মাই আশীৰ্বাদ প্ৰদান কৰিছিল। বালিয়ে ব্ৰহ্মাক এনেধৰণৰ আশীৰ্বাদ বিচাৰিছিল যে যিকোনো দ্বৈত যুদ্ধত, বালিৰ প্ৰতিদ্বন্দ্বীয়ে বালিৰ হাতত তেওঁৰ আধা শক্তি হেৰুৱাব। ব্ৰহ্মাই আনন্দেৰে বৰদান প্ৰদান কৰে। ইতিমধ্যে বালিৰ শক্তি প্ৰায় ৭০,০০০ হাতীৰ সমান আছিল। এনেদৰে বৰদান লাভ কৰি বালি অজেয় হৈ পৰিল। কোৱা হয় যে কোনেও বালিক মুখামুখি যুদ্ধত পৰাজিত কৰিব পৰা নাছিল।
ৰোজা
কিহেৰে ইফতাৰ কৰিব লাগে
হাদিছত আহিছে, “ছালাম ইবনে আমৰ (ৰাঃ) ৰ পৰা বৰ্ণিত তেওঁ কৈছে যে, নবী কৰিম (ছ) য়ে কৈছে যে যেতিয়া তোমালোকৰ কোনোবাই ৰোজা ৰাখিবা, তেতিয়া সি যাতে খেজুৰেৰে ইফতাৰ কৰে। যদি খেজুৰ পোৱা নাযায় তেনেহলে সি যাতে পানীৰে ইফতাৰ কৰা, কাৰণ পানী পবিত্ৰ।
বালি (ৰামায়ণ)
ৰাৱণৰ সৈতে যুঁজ
ৰাৱণে নাৰদৰ জৰিয়তে বালি আৰু তেওঁৰ শক্তিৰ বিষয়ে জানিব পাৰিছিল। নাৰদে বালিৰ প্ৰশংসা কৰা শুনি ৰাৱণ অত্যন্ত অহংকাৰী হৈ কিষ্কিন্ধালৈ যায়। সেই সময়ত বালি ধ্যানত আছিল। ৰাৱণে বালীক আহি যুঁজ দিবলৈ প্ৰত্যাহ্বান জনোৱাত প্ৰথমে সুগ্ৰীৱে ৰাৱণৰ সৈতে যুঁজত লিপ্ত হয় আৰু পৰাজয় বৰণ কৰে। ৰাৱণে ইয়াৰ পিছতে বালিক প্ৰত্যাহ্বান জনাই আৰু দুয়োৰে মাজত এক ভয়ংকৰ যুদ্ধ আৰম্ভ হয়। বালিয়ে ৰাৱণক পৰাজিত কৰি তেওঁক নেজৰে বান্ধিছিল (আন কিছুমান সংস্কৰণত তেওঁক কান্ধত লৈ গৈছিল)। বালিয়ে ৰাৱণক বন্দী কৰি বহু বছৰ ধৰি কাশলটিৰ তলত কঢ়িয়াই ফুৰে। ৰাৱণে এই অপমান সহ্য কৰিব নোৱাৰি বলিৰ সৈতে বন্ধুত্ব কৰিব বিচৰাত লগে লগে বালিয়ে ৰাৱণক মুক্তি দিয়ে।
ৰোজা
কোনো ৰোজাদাৰক ইফতাৰ কৰোৱা
হাদিছত আহিছে,নবী কৰিম মুহাম্মাদ (ছ) য়ে কৈছে যে “যি ব্যক্তিয়ে কোনো ৰোজাদাৰক ইফতাৰ কৰায়, সি উক্ত ৰোজাদাৰৰ সমানেই ছোৱাব লাভ কৰিব”।
বালি (ৰামায়ণ)
বালিৰ মৃত্যু
ৰামৰ পত্নী সীতাক ৰাক্ষসৰাজ ৰাৱণে হৰণ কৰাৰ পিছত ৰাম আৰু তেওঁৰ ভাতৃ লক্ষ্মণে তেওঁক বিচাৰি অৰণ্যত ঘূৰি ফুৰে। বালিৰ ভয়ত পলাই সেই অৰণ্যতে লুকাই থকা হনুমানে তেওঁলোকক লগ পায় আৰু নিৰ্বাসিত সুগ্ৰীৱৰ কাষলৈ লৈ যায়। ৰামে সুগ্ৰীৱৰ সৈতে মিত্ৰতা কৰি বালিক পৰাস্ত কৰি তেওঁৰ পত্নী ৰুমা আৰু তেওঁৰ ৰাজ্য ঘূৰাই দিয়াৰ প্ৰতিশ্ৰুতি দিয়ে। ইয়াৰ বিনিময়ত সুগ্ৰীৱে সীতাৰ সন্ধানত সহায় কৰিবলৈ কথা দিয়ে। এই সিদ্ধান্ত অনুসৰি সুগ্ৰীৱে বালিক দ্বন্দ্বযুদ্ধলৈ আহ্বান জনায়। কিন্তু ৰামে তেওঁলোক দুজনৰ মাজত পাৰ্থক্য কৰিব নোৱাৰি বধ কৰিব নোৱাৰাৰ বাবে প্ৰথম প্ৰচেষ্টাত সুগ্ৰীৱ যুদ্ধত পৰাজিত হয়। ৰামে সুগ্ৰীৱক তেওঁৰ দুৰ্দশাৰ বিষয়ে বৰ্ণনা কৰে আৰু ৰামে তেওঁক পুনৰবাৰ বালিক প্ৰত্যাহ্বান জনোৱাৰ বাবে অনুৰোধ কৰে। এইবাৰ ৰামে সুগ্ৰীৱক চিনাক্ত কৰিবৰ বাবে এধাৰ মালা পিন্ধায়। যেতিয়া সুগ্ৰীৱে বালিক পুনৰ প্ৰত্যাহ্বান জনায় তেতিয়া তাৰাই বালিক যুঁজলৈ যোৱাৰ পৰা বিৰত ৰাখি এই কথা আঙুলিয়াই দিয়ে যে সুগ্ৰীৱে হয়তো এজন ৰক্ষক বিচাৰি পাইছে। চন্দ্ৰৰ দৰে উজ্জ্বল বুলি খ্যাত, নিজৰ বক্তব্য স্পষ্ট কৰাত পটু আৰু সকলো প্ৰাণীৰ ভাষা বুজি পোৱা তাৰাক বালিয়ে প্ৰশংসা কৰে। তাৰাই তেওঁক ৰামৰ সৈতে সুগ্ৰীৱৰ মিত্ৰতা তথা সুগ্ৰীৱ আৰু তেওঁৰ পৰামৰ্শদাতাসকলে কৰা বালিৰ মৃত্যুৰ ষড়যন্ত্ৰৰ বিষয়ে সতৰ্ক কৰি দিয়ে। বালিয়ে কেৱল তাৰাৰ পৰামৰ্শক অৱজ্ঞা কৰাই নহয় আনকি তাৰাক সুগ্ৰীৱৰ লগ লাগি প্ৰতাৰণা কৰাৰো সন্দেহ কৰে। তাৰাক কটূক্তি কৰি বালিয়ে প্ৰস্থান কৰে। তাৰাৰ সঠিক পৰামৰ্শ উপেক্ষা কৰি, বালিয়ে সুগ্ৰীৱৰ সৈতে পুনঃ যুঁজত লিপ্ত হয়। যুঁজ দি থাকোঁতে ৰামে পিছফালৰ পৰা বালিৰ ওপৰত এপাট তীৰ নিক্ষেপ কৰে যাৰ ফলত তেওঁ মাৰাত্মকভাৱে আঘাতপ্ৰাপ্ত হয়। বালিৰ মৃত্যুৰ খবৰ শুনি তাৰা, অঙ্গদৰ সৈতে সেই ঠাইত উপস্থিত হয়। তেওঁ বান্দৰবোৰক বাটত সন্ত্ৰাসত দৌৰি ফুৰা দেখা পায়। তেওঁলোকে তাৰাক ৰাজপ্ৰসাদলৈ ঘূৰি যাবলৈ আৰু অঙ্গদক ৰজা হিচাপে অভিষিক্ত কৰিবলৈ পৰামৰ্শ দিয়ে। তাৰাই এই কথা অস্বীকাৰ কৰে আৰু কয় যে তেওঁ প্ৰথমে তেওঁৰ স্বামীৰ দৰ্শন কৰিব লাগিব। মৃত্যুমুখত পৰা বালিক আলিঙ্গন কৰি তাৰাই সুগ্ৰীৱ আৰু ৰামক ধিক্কাৰ দি তেওঁৰ মৃত্যুত দুখ প্ৰকাশ কৰে। তাৰাই ৰুমাক অধিগ্ৰহণ কৰা আৰু সুগ্ৰীৱক নিৰ্বাসন দিয়াৰ শাস্তি হিচাপে বালিৰ মৃত্যুক স্বীকাৰ কৰি লয়।
ৰোজা
ইফতাৰৰ ছহীহ দুআ
আলিম সকলে কয়, - কেৱল 'বিছমিল্লাহ' কৈ ইফতাৰ আৰম্ভ কৰিব আৰু ইফতাৰ শেষ হ'লে উক্ত দুআটো পঢ়িব।
বালি (ৰামায়ণ)
মৃত্যুৰ পিছত
বালিৰ মৃত্যুৰ পিছত সুগ্ৰীৱে বালিৰ ৰাজ্যৰ লগতে তাৰাকো গ্ৰহণ কৰে।. ৰামায়ণত কোনো আনুষ্ঠানিক বিবাহ বা অগ্নিপৰীক্ষাৰ দৰে কোনো আনুষ্ঠানিক শুদ্ধিৰ কথা লিপিৱদ্ধ কৰা নাই। কিছুমান সমালোচকৰ মতে আনুষ্ঠানিক বিবাহৰ বৰ্ণনাৰ অভাৱৰ পৰা গম পোৱা যায় যে সুগ্ৰীৱৰ সৈতে তাৰাৰ সম্পৰ্ক বিধৱা বিবাহ বা বহুমুখী নহয়, কিন্তু সুগ্ৰীৱৰ দ্বাৰা কেৱল গ্ৰহণহে। সুগ্ৰীৱক ৰজা হিচাপে ৰাজ্যাভিষেক কৰাৰ প্ৰসংগত অঙ্গদক উত্তৰাধিকাৰী ৰাজকুমাৰ বুলিও বৰ্ণনা কৰা হৈছে, আনহাতে তাৰাক সুগ্ৰীৱৰ পত্নী বুলিও উল্লেখ কৰা হৈছে। আধ্যাত্ম ৰামায়ণৰ মতে সুগ্ৰীৱে তাৰাক অধিগ্ৰহণ কৰে।
ৰোজা
ইফতাৰৰ ছহীহ দুআ
“যাহাবায যামাউ ৱাবতাল্লাতিল উৰূক্ব, ৱাছাবাতাল আজৰু ইনশ্বা আল্লাহ”। অৰ্থ: পিয়াস দূৰীভূত হ'ল, শিৰাসমূহ সিক্ত হল, ছাওৱাব প্ৰতিষ্ঠিত হল। ‌ ইন শ্বা আল্লাহ।
বালি (ৰামায়ণ)
তথ্য সংগ্ৰহ
শ্ৰেণী:ৰামায়ণ শ্ৰেণী:ৰামায়ণৰ চৰিত্ৰ
ৰোজা
ইফতাৰৰ ছহীহ দুআ
■ আমাৰ সমাজত প্ৰচলিত দুআটো ছহীহ হাদিছত নাই। সেইটো হ'ল আল্লাহুমা ছুমতুলাকা......বিৰাহ মাতিকা ইয়া আৰহামাৰ ৰাহিমীন। ইছলামিক পণ্ডিত সকলৰ মত হাদিছটো দুৰ্বল।
ৰোজাৰ ফজিলত
(১) আল্লাহে স্বয়ং নিজে ছিয়ামৰ প্ৰতিদান দিব-
হাদীছে কুদছীতত আছে, আল্লাহ তা‘আলাই কৈছেঃ
‘‘মানুহৰ প্ৰতিটো ভাল কাম নিজৰ বাবে হৈ থাকে, কিন্তু ছিয়াম একমাত্ৰ মোৰ বাবে, সেয়ে আমি নিজেই ইয়াৰ প্ৰতিদান দিম।
(২) ছিয়াম অতি উত্তম নেক আমল-
■ আবূ হুৰাইৰাহ ছল্লাল্লাহু আলাইহি ওয়াছাল্লাম’ৰ এটি হাদীছত তেখেতে কৈছেঃ
‘‘হে ৰাছূলুল্লাহ ছাল্লাল্লাহু আলাইহি ওয়াছাল্লাম! মোক এটি অতি উত্তম নেক আমলৰ নিৰ্দেশ দিয়ক। ৰাছূলুল্লাহ ছাল্লাল্লাহু আলাইহি ওয়াছাল্লামে কলে, তুমি ছিয়াম পালন কৰা। কিয়নো ইয়াৰ সমমৰ্যাদা সম্পন্ন কোনো আমল নাই। ’’
কোৱা হয় অন্যান্য ইবাদত মানুহে দেখিবলৈ পায়। কিন্তু ছিয়ামৰ মাজত সেইটো নাই। লোকক দেখুৱাৰ কোনো আলামত ছিয়াম পালনত নাথাকে। মাত্ৰ আল্লাহক সুখি কৰাৰ বাবে কৰা হয়। সেয়ে এই ইবাদতৰ মাজত আছে বিশুদ্ধ ইখলাছ।
■ হাদীছে কুদছীত আল্লাহ তা‘আলায়ে কৈছে,
‘‘ছিয়াম পালনকাৰী একমাত্ৰ মোক সুখী কৰাৰ বাবেই পানাহাৰ ও যৌন উপভোগ পৰিহাৰ কৰে।
(৩) ক) জান্নাত লাভ সহজ হৈ যাব-
ছহীহ ইবনু হিববান কিতাবত আছে আবূ উমামা ৰাছূলুল্লাহ ছাল্লাল্লাহু আলাইহি ওয়াছাল্লামক সুধিলেঃ
আবূ উমামা ৰাদিয়াল্লাহু আনহুয়ে কয়, হে আল্লাহৰ ৰাছুল! মোক এনেকুৱা এটি আমলৰ কথা কওক যাৰ কাৰণে মই জান্নাতত যাব পাৰো। তেখেতে কলে, তুমি ছিয়াম পালন কৰা। কিয়নো ইয়াৰ সমমৰ্যাদা সম্পন্ন কোনো ইবাদাত নাই।
খ) ছিয়াম পালনকাৰীকে বিনা হিচাপত প্ৰতিদান দিয়া হয়-
অন্যান্য ইবাদতৰ প্ৰতিদান আল্লাহ তা‘আলায়ে তাৰ দয়াৰ বদৌলতত ১০ ৰ পৰা ৭০০ গুণ পৰ্যন্ত বঢাই দিয়ে। কিন্তু ছিয়ামৰ প্ৰতিদান ও তাৰ চাওয়াব ইয়াতকৈও বেহিচাপ সংখ্যা দি গুণ দি বঢাই দিয়া হ'ব। হাদীছে কুদছীত আল্লাহে কৈছে,
সেয়েহেইমুছলিমসকলে বিশ্বাস কৰে যে, কি পৰিমাণ সংখ্যা দি গুণ কৰি ইয়াৰ প্ৰতিদান বঢ়িই দিয়া হ'ব ইয়াৰ কোনো হিচাপ নাই, একমাত্ৰ আল্লাহেই জানে ছিয়ামৰ পুণ্যেৰ ভাণ্ডাৰ কিমান সুবিশাল হ'ব।
(৪) জাহান্নামৰ পৰা মুক্তি পোৱাৰ বাবে ছিয়াম ঢাল স্বৰূপ-
ৰাছূলুল্লাহ ছাল্লাল্লাহু আলাইহি ওয়াছাল্লামে কৈছেঃ
‘‘ছিয়াম ঢাল স্বৰূপ। ইয়াৰ দ্বাৰা বান্দা তাৰ নিজক জাহান্নামৰ জুইৰ পৰা ৰক্ষা কৰিব পাৰা। ’’
(৫) জাহান্নামৰ পৰা বঁচাৰ বাবে ছিয়াম এটি মজবুত দূৰ্গ-
হাদীছত আছে,
‘‘ছিয়াম ঢালস্বৰূপ আৰু জাহান্নাম পৰা বঁচাৰ এক মজবুত দূৰ্গ। ’’
(৬) হাদিছত মতে, কোনোৱে যদি একমাত্ৰ আল্লাহক খুছী কৰাৰ কাৰণে এদিন ছিয়াম (ৰোজা) ৰাখে আল্লাহে তাক জাহান্নামৰ জুইৰ পৰা সত্তৰ বছৰৰ ৰাস্তাৰ পৰিমাণ দুৰবৰ্তী স্থানত ৰাখিব।
(৭) হাদিছত আহিছে, ইফতাৰৰ মহূৰ্তত আল্লাহে বহু লোকক জাহান্নামৰ পৰা মুক্তি দিয়ে। মুক্তিৰ এই প্ৰক্ৰিয়া ৰমজানৰ প্ৰত্যেক ৰাতিয়েই চলি থাকে।
(৮) ছিয়াম (ৰোজা ) ৰখা ব্যক্তিৰ মুখৰ গোন্ধ আল্লাহৰ ওচৰত মেশ্কেৰ সুগন্ধিতকৈয়ো উত্তম।
ৰাছুলুল্লাহ (ছ) য়ে কৈছে যাৰ হাতত মোৰ প্ৰাণ আছে সেই সত্তাৰ শপথ, ছিয়াম (ৰোজা) ৰখা ব্যক্তিৰ মুখৰ গোন্ধ আল্লাহৰ ওচৰত মেশ্কেৰ সুগন্ধিতকৈয়ো উত্তম।
(৯) ৰাছুলুল্লাহ (ছ) য়ে কৈছে ছিয়াম (ৰোজা) ৰখা ব্যক্তিৰ কাৰণে দুটা বিশেষ আনন্দৰ মহূৰ্ত আছে। ক) ইফতাৰৰ সময় খ) আল্লাহৰ লগত সাক্ষাতৰ সময়।
হাদিছত এনেদৰে বৰ্ণনা কৰা হৈছে, যে হে মোৰ ৰব, মই দিনৰ সময়ত তাক (ৰোজা ৰখা ব্যক্তিক) পানাহাৰ আৰু যৌনতাৰ পৰা বিৰত ৰাখিছো। হে মোৰ ৰব সেইকাৰণে ইয়াৰ বাবে তুমি মোৰ চুপাৰিছ কবুল কৰা।
ঠিক তেনেদৰে কোৰআনয়েও ক'ব, হে মোৰ ৰব মোক পঢ়াৰ কাৰণে মই তাক ৰাতি টুপনিৰ পৰা বিৰত ৰাখিছিলো। হে মোৰ ৰব সেইকাৰণে ইয়াৰ বাবে তুমি মোৰ চুপাৰিছ কবুল কৰা। ৰাছুলুল্লাহ (ছ) য়ে কৈছে, তাৰ পিচত সিহঁতৰ চুপাৰিছ আল্লাহে কবুল কৰিব।
(১১) ছিয়াম হ'ল গুনাহৰ (পাপৰ) কাফফাৰা-
ক) আল্লাহ তাআলাই কৈছে, নিশ্চয় নেক আমলে পাপবোৰ দূৰ কৰি দিয়ে।
খ) নবী (ছ) য়ে কৈছে যে ,পৰিবাৰ পৰিজন, ধন-সম্পদ আৰু প্ৰতিবেশিসকলক লৈ জীবন ধাৰণা কৰাৰ পথত যিবোৰ গুনাহ মানুহৰ হৈ যায় সেইবোৰ গুনাহক ছালাত, ছিয়াম আৰু দান খাইৰাতে মুছি পেলাই।
(১২) ছিয়াম পালনকাৰীৰ এক ৰমাদ্বানৰ পৰা পৰবৰ্তী ৰমাদ্বানৰ মধ্যবৰ্তী সময়ত হৈ যোৱা ছগীৰা গুনাহবোৰক আল্লাহে মাফ কৰি দিয়ে-
(ক) আল্লাহ তাআলাই কৈছে যে,
‘‘তোমালোকে যদি নিষিদ্ধ কবীৰা গুনাহৰ পৰা বিৰত থকা তেনেহলে তোমাৰ ছগীৰা গুনাহবোৰ ক্ষমা কৰি দিয়া হব আৰু (জান্নাতত) তোমাক সম্মানজনক স্থানত প্ৰবেশ কৰোৱা হ'ব।
(খ) ৰাছূলুল্লাহ (ছ) য়ে কৈছে যে,
পাঁচ ওয়াক্ত ছালাতৰ (নামাজৰ) মধ্যবৰ্তী সময় আৰু এক জুম্মাৰ পৰা পৰৱৰ্তী জুম্মালৈ আৰু এক ৰমযানৰ পৰা পৰৱৰ্তী ৰমযানলৈ মাজত হোৱা ছগীৰা গুনাহবোৰক (উল্লিখিত ইবাদতৰ) কাফ্ফাৰা স্বৰূপে মাফ দিয়া হব, যদি তেও কবীৰা গুনাহৰ পৰা বাচি থাকিব পাৰে।
(১৩) ছিয়াম পালনকাৰীৰ পূৰ্বৰ গুনাহ মাফ কৰি দিয়া হয়- নবীজি ছাল্লাল্লাহু আলাইহি ওয়াছাল্লামে কৈছে, যি ব্যক্তিয়ে ঈমান আনি ছোৱাব অৰ্জনৰ আশাত ৰমযানৰ গোটেই কেইটা ছিয়াম পালন কৰিব, তাৰ অতীতৰ সকলো গুনাহ মাফ কৰি দিয়া হ'ব।
(১৪) ছিয়াম যৌনপ্ৰবৃত্তি নিয়ন্ত্ৰণত ৰাখে- ৰাছুলুল্লাহ ছাল্লাল্লাহু আলাইহি ওয়াছাল্লামে কৈছে, হে যুৱক সকল! তোমালোকৰ মাজত যাৰ সমৰ্থ আছে তেও যেন বিবাহ কৰাই। কিয়নো বিবাহে দৃষ্টি আৰু লজ্জাস্থান হেফাযত কৰি ৰাখে। আৰু যি ব্যক্তিৰ বিবাহৰ সামৰ্থ নাই তেও যেন যেন ছিয়াম পালন কৰে। কাৰণ এইটো তাৰ কাৰণে নিবৃতকাৰী। (অৰ্থাৎ ছিয়াম পালন যৌন প্ৰবৃত্তি নিবৃত কৰি ৰাখে)। (১৫) ছিয়াম পালনকাৰী সকল ৰাইয়ান নামৰ বিশেষ এখন দৰ্জাৰে জান্নাতত প্ৰবেশ কৰিব- হাদিছত এনেদৰে আছে, জান্নাতত এখন দৰ্জা আছে যাৰ নাম ৰাইয়্যান। কিয়ামতৰ দিনা কেবল ছিয়ামপালনকাৰী সকলেই সেই দৰ্জাৰে প্ৰবেশ কৰিব। সিহঁতৰ বাহিৰে অন্য কোনেও সেই দৰজাৰে প্ৰবেশ কৰিব নোৱাৰিব। সেইদিনা ঘোষণা কৰা হব, ছিয়াম পালনকাৰীসকল ক'ত? (ৰোজা ৰখা সকল ক'ত) তেতিয়া সিহঁতে থিয় হৈ যাব সেই দৰজাৰে প্ৰবেশ কৰাৰ কাৰণে। সিহঁত প্ৰবেশ কৰাৰ পাছত সেই দৰ্জাখন বন্ধ কৰি দিয়া হ'ব। ফলত সিহঁত ব্যতীত অন্য কেনেও সেইখন দৰ্জাৰে জান্নাত প্ৰবেশ কৰিব নোৱাৰিব।
নাগ (কিংবদন্তি)
নাগ (नाग) হৈছে অৰ্ধ-মানৱ, অৰ্ধ-সৰ্প আকৃতিৰ এক অৰ্ধ-দৈৱিক জাতি। তেওঁলোকে পাতাললোকত বসবাস কৰে। কোনো কোনো সময়ত পূৰ্ণ বা আংশিকভাৱে মানুহৰ ৰূপ ল'ব পাৰে। শিল্পকলাসমূহতো তেওঁলোকক এইদৰে উপস্থাপন কৰা হয়। নাগৰ নাৰীসকলক নাগী বা নাগিনী বুলি কোৱা হয়। কিংবদন্তিসমূহৰ মতে, তেওঁলোক ঋষি কাশ্যপ আৰু কদ্ৰুৰ সন্তান। দক্ষিণ এছিয়াত কমেও ২,০০০ বছৰ ধৰি এই অতি প্ৰাকৃতিক প্ৰাণীসমূহৰ প্ৰতি উৎসৰ্গিত ৰীতি-নীতি চলি আহিছে। তেওঁলোকক মূলতঃ তিনিটা ৰূপত দেখুওৱা হয: শিৰ আৰু ডিঙিত সৰ্প ধাৰণ কৰা সম্পূৰ্ণ মানৱ, সাধাৰণ সৰ্প, বা হিন্দুধৰ্ম, বৌদ্ধধৰ্ম আৰু জৈনধৰ্মত অৰ্ধ-মান আৰু অৰ্ধ-সৰ্প।
নাগৰাজ হৈছে নাগসকলৰ ৰজাক দিয়া এটা পদবী। দক্ষিণ এছিয়া আৰু দক্ষিণ-পূব এছিয়াৰ বহুতো সংস্কৃতিৰ পৰম্পৰাত এই জীৱবিধৰ বিৱৰণৰ সাংস্কৃতিক গুৰুত্ব আছে,। হিন্দু আৰু বৌদ্ধ ধৰ্মত তেওঁলোক হৈছে নাগবংশী ক্ষত্ৰিয়সকলৰ পূৰ্বপুৰুষৰ উৎপত্তিৰ মূল।
নামকৰণ
সংস্কৃত ভাষাত নাগ হৈছে ভাৰতীয় ফেঁটীসাপ। নাগৰ সমাৰ্থক শব্দ হ'ল ফণীন। সাধাৰণতে "সাপ" শব্দৰ কেইবাটাও প্ৰতিশব্দ আছে, আৰু অতি সাধাৰণভাৱে ব্যৱহৃত এটা শব্দ হ'ল সৰ্প। কেতিয়াবা নাগ শব্দটো সাধাৰণতে "সাপ" অৰ্থত ব্যৱহাৰ কৰা হয়। হিব্ৰু বাইবেলত "সৰ্প"ৰ এটা প্ৰাচীন হিব্ৰু মূল হ'ল "נָחָשׁ" (উচ্চাৰণ: নাৱ-খাউশ্ব)।
হিন্দু ধৰ্ম
thumb|[[শেষনাগৰ ৰূপত পতঞ্জলি।]] হিন্দু প্ৰতীকসমূহত প্ৰায়ে ফেঁটীসাপৰ ৰূপ ল'ব পৰা কিংবদন্তিমূলক সৰ্পৰ প্ৰজাতি দেখা যায়। নাগসকলক শক্তিশালী, সুন্দৰ, আশ্চৰ্য্যকৰ, আৰু গৌৰৱান্বিত অৰ্ধ-দৈৱিক জাতি হিচাপে বৰ্ণনা কৰা হয় আৰু তেওঁলোকে মানৱ, আংশিক সৰ্প-মানৱ, বা সম্পূৰ্ণ সৰ্প হিচাপে তেওঁলোকৰ শাৰীৰিক ৰূপ ল'ব পাৰে। তেওঁলোকৰ আধিপত্য যাদুকৰী পাতাললোকত। এই স্থান ৰত্ন, স্বৰ্ণ আৰু আন সম্পদৰে ভৰা আৰু ইয়াক নাগলোক বোলা হয়। নদী, হ্ৰদ, সাগৰ আৰু কুঁৱাকে ধৰি পানীৰ সৈতেও তেওঁলোক প্ৰায়ে জড়িত হৈ থাকে আৰু এই সম্পদসমূহৰ ৰক্ষক হিচাপে কাৰ্যনিৰ্বাহ কৰে। তেওঁলোকৰ শক্তি আৰু বিষে তেওঁলোকক মানুহৰ বাবে বিপজ্জনক কৰি তুলিছিল। অৱশ্যে, হিন্দু ধৰ্মগ্ৰন্থসমূহত তেওঁলোকে প্ৰায়েই উপকাৰী চৰিত্ৰৰ ভূমিকা গ্ৰহণ কৰে। সমুদ্ৰ মন্থনৰ সময়ত শিৱৰ ডিঙিত থকা নগৰাজ বাসুকীয়ে ক্ষীৰ সাগৰ মন্থন কৰিবৰ বাবে জৰীৰ ভূমিকা গ্ৰহণ কৰে। তেওঁলোকৰ মাৰাত্মক শত্ৰু হ'ল অৰ্ধ-পক্ষীৰূপী দেৱতা গৰুড়।
বিষ্ণুক প্ৰথমে শেষনাগৰ দ্বাৰা আশ্ৰিত বা শেষনাগৰ শৰীৰত শয়ন কৰি থকা ৰূপত উপস্থাপন কৰা হৈছিল। কিন্তু এনে উপস্থাপনে আন দেৱতাকো সাঙুৰি লৈছে। সৰ্প গণেশৰ উপস্থাপনসমূহৰো এক সাধাৰণ বৈশিষ্ট্য। তেওঁক ডিঙিৰ চাৰিওফালে এক পবিত্ৰ সুত্ৰ হিচাপে নাগ ধাৰণ কৰা দেখা যায়।
তেওঁৰ পেটত কমৰবন্ধনী দৰে, হাতত, আঁঠুত, বা সিংহাসন হিচাপেও নাগক উপস্থাপন কৰা হয়। শিৱক প্ৰায়েই ডিঙিত এক সৰ্পৰ সৈতে চিত্ৰায়িত কৰা হয়।
বৌদ্ধ ধৰ্ম
thumb|left|[[থাইলেণ্ড|থাইলেণ্ডৰ চিয়ং মে'ত গৌতম বুদ্ধক সুৰক্ষা দিয়া অৱস্থাত মুচলিন্দ।]] হিন্দু ধৰ্মৰ দৰে, বৌদ্ধ নাগসমূহো সাধাৰণতে কেতিয়াবা শিৰত সৰ্প বা ড্ৰেগন ধাৰণ কৰি থকা এজন লোক হিচাপে উপস্থাপন কৰা হয়। এজন নাগে মানুহৰ ৰূপত এজন সন্যাসী হ'বলৈ চেষ্টা কৰিছিল। তেওঁক যেতিয়া কোৱা হৈছিল যে এনে ধৰণৰ কথা অসম্ভৱ, তেতিয়া বুদ্ধই তেওঁক কৈছিল যে তেওঁৰ এজন মানৱ হিচাপে পুনৰ জন্ম হ'ব পাৰে, আৰু সেয়ে তেওঁ এজন সন্যাসী হ'ব পাৰিব।
নাগসকলে অন্যান্য উপদেৱতা আদিৰ সৈতে নাগলোকৰ লগতে মানুহে বসবাস কৰা পৃথিৱীৰ বিভিন্ন অংশত বাস কৰে বুলি বিশ্বাস কৰা হয়। ইয়াৰে কিছুসংখ্যক জলভাগৰ বাসিন্দাগ। তেওঁলোক নদী বা মহাসাগৰত বাস কৰে। আন কিছুসংখ্যকে গুহাত বাস কৰে।
নাগসকল পশ্চিম দিশৰ ৰক্ষক চাৰগৰাকী স্বৰ্গীয় ৰজাৰ অন্যতম, বিৰূপাক্ষৰ অনুগামী। তেওঁলোকে সুমেৰু পৰ্বতৰ ওপৰত ৰখীয়া হিচাপে কাম কৰে আৰু ত্ৰয়স্ত্ৰিংশ স্বৰ্গৰ দেৱতাসকলক অসুৰৰ আক্ৰমণৰ পৰা ৰক্ষা কৰে।
বৌদ্ধ পৰম্পৰাৰ বিখ্যাত নাগসকলৰ ভিতৰত আছে মুচলিন্দ এক নাগৰাজ আৰু বুদ্ধৰ ৰক্ষক। বিনয় সূত্ৰ অনুসৰি বৌদ্ধত্ব প্ৰাপ্তিৰ কিছু সময় পিছতেই বুদ্ধই অৰণ্যত ধ্যান কৰি থাকোঁতে ধুমুহাৰ উদ্ভৱ হয়। তেতিয়া নাগৰাজ মুচলিন্দই বুদ্ধক ধুমুহাৰ পৰা আশ্ৰয় দিয়ে আৰু বুদ্ধৰ শিৰ তেওঁৰ সাতটা ফণাৰে ঢাকি ৰাখে। তাৰপাছত নাগৰাজে এজন যুৱ ব্ৰাহ্মণৰ ৰূপ লয় আৰু বুদ্ধক শ্ৰদ্ধা জনায়।
বজ্ৰযান আৰু মহাযান পৰম্পৰাত অৰ্ধ-মানৱৰ ৰূপত নাগসকলে নাগমণি, অমৃতৰ কুম্ভ, বা অনুৰাগীসকলৰ দ্বাৰা মৌলিকভাৱে সংযোজিত তাৰ্মা (জ্ঞান) ধাৰণ কৰি থকা দেখুওৱা হৈছে।
বুদ্ধৰ দুটা প্ৰধান শিষ্য, সৰিপুত্ত আৰু মোগলানা দুয়োকে মহানাগ বা "মহান নাগ" বুলি কোৱা হয়। বৌদ্ধ ইতিহাসৰ কেইজনমান গুৰুত্বপূৰ্ণ ব্যক্তিয়ে নিজ নামত নাগক প্ৰতীক হিচাপে ব্যৱহাৰ কৰে, যেনে: দিগনাগ, নাগসেন, নাগাৰ্জুন আদি।
শ্ৰীলংকা
thumb|শ্ৰীলংকাত নাগৰাজৰ শৈল ভাস্কৰ্য। নাগ লোকসকলক শ্ৰীলংকাৰ এক প্ৰাচীন জনজাতি আৰু মূল বুলি বিশ্বাস কৰা হৈছিল। ভি. কনকচাভাইৰ মতে, দক্ষিণ ভাৰত আৰু উত্তৰ-পূব শ্ৰীলংকাত বিস্তৃত হৈ থকা অলিয়াৰ, পাৰাথৱাৰ, মাৰাৱাৰ আৰু এয়িনাৰসকল সকলো নাগ জনজাতি। বহুতো প্ৰাচীন গ্ৰন্থ, যেনে মহাবংশ, মণিমেকলাই আৰু অন্যান্য সংস্কৃত আৰু পালি সাহিত্যত ইয়াৰ বিষয়ে উল্লেখ আছে। তেওঁলোকক সাধাৰণতে পৃথিৱীৰ অভ্যন্তৰত বাস কৰা সৰ্পৰ ৰূপ লোৱা এক শ্ৰেণীৰ অতিমানৱ হিচাপে প্ৰতিনিধিত্ব কৰা হয়। মণিমেকলাইৰ দৰে গ্ৰন্থসমূহে তেওঁলোকক মানৱ ৰূপত প্ৰতিনিধিত্ব কৰে।
কম্বোডিয়া
thumb|left|ফনম পেনৰ ৰাজপ্ৰাসাদত সাতটা মূৰৰ কম্বোডিয়ান নাগ। ক্ষ্মেৰ সমাজৰ কাহিনীসমূহত নাগৰ কথন হাজাৰ বছৰ ধৰি চলি আহিছে। চীনৰ দুই প্ৰতিনিধি কান থাই আৰু ঝু য়িংৰ প্ৰতিবেদন অনুসৰি, ফুনান ৰাজ্যখন প্ৰথম শতিকাত ভাৰতীয় ৰাজকুমাৰৰ দ্বাৰা প্ৰতিষ্ঠা কৰা হৈছিল। তেওঁ সোমা নামৰ নাগ ৰাজকুমাৰীক বিয়া কৰাইছিল। কুণ্ডিন্যক এটা সপোনৰ যোগেদি এটা মন্দিৰৰ পৰা যাদুকৰী ধনু লৈ নাগ ৰজাৰ কন্যা সোমাক জয় কৰিবলৈ নিৰ্দেশ দিয়া হৈছিল। এই যুদ্ধৰ সময়ত তেওঁলোক প্ৰেমত পৰিছিল আৰু পিছত বিবাহপাশত আৱদ্ধ হৈছিল। তেওঁলোকৰ বংশধৰ ফুনানৰ ৰাজবংশলৈ ৰূপান্তৰিত হৈছিল। কুণ্ডিন্যই পৰৱৰ্তী সময়ত ৰাজধানী ব্যাধপুৰ নিৰ্ম্মাণ কৰিছিল আৰু ৰাজ্যখনক কম্বুজদেশ বা কম্বোডিয়া নামেৰে জনা গৈছিল।  এই প্ৰেমৰ কাহিনী আধুনিক  ক্ষ্মেৰ সংস্কৃতিত বিবাহ অনুষ্ঠান আৰু অন্যান্য ৰীতি-নীতিৰ উৎস।  ক্ষ্মেৰ জনসাধাৰণে বিশ্বাস কৰে যে তেওঁলোক নাগৰ বংশধৰ।
ইণ্ডোনেছিয়া
thumb|কেৰেটন যোগীকাৰ্টা, জাভাত নাগৰ প্ৰতিমূৰ্তি। ইণ্ডোনেছিয়াৰ জাভা আৰু বালিনিজ সংস্কৃতিত নাগ এক মুকুটযুক্ত, দৈত্যাকাৰ, যাদুকৰী সৰ্প (কেতিয়াবা ডেউকাযুক্ত) হিচাপে দেখুওৱা হয়। ইয়াৰ উৎপত্তি শৈৱ-হিন্দু পৰম্পৰাৰ পৰা হৈছে। ইণ্ডোনেছিয়াত নাগ মূলতঃ ভাৰতীয় পৰম্পৰাৰ দ্বাৰা উৎপন্ন আৰু প্ৰভাৱি। সংস্কৃত ভাষাত নাগ শব্দৰ অৰ্থ হ'ল সৰ্প, কিন্তু জাভা ভাষাত ই সাধাৰণতে পানী আৰু প্ৰজননৰ সৈতে সম্পৰ্কিত সৰ্প দেৱতাক বুজায়। বৰবুডুৰত, নাগসমূহক মানৱ ৰূপত দেখুওৱা হয়। কিন্তু আন ঠাইত তেওঁলোকক পশুৰ ৰূপত দেখুওৱা হয়।
লাওচ
লাওচত নাগসকলে মেকং নদীৰ লাওচিয়ান অংশত বাস কৰে বুলি বিশ্বাস কৰা হয়। লাও সাহিত্যত কোৱা হৈছে যে নাগ লোকসকল ভিয়েন্টিয়ান আৰু লাও ৰাজ্যৰ ৰক্ষক। নাগৰ সৈতে সম্পৰ্কটো অণুভং ৰাজত্বকালত অধিক স্পষ্ট ৰূপত প্ৰকাশিত হৈছিল। এই সময়ছোৱাৰ এক গুৰুত্বপূৰ্ণ কবিতা ছান লিওফাচুনত লাওচ আৰু থাইলেণ্ডৰ মাজৰ সম্পৰ্কক আওপকীয়াকৈ আলোচনা কৰা হৈছে। লাওচ আৰু থাইলেণ্ডক প্ৰতিনিধিত্ব কৰিবলৈ নাগ আৰু গৰুড়ৰ প্ৰতীক ব্যৱহাৰ কৰা হৈছে।
থাইলেণ্ড
থাইলেণ্ডত নাগসকলক জলভাগৰ পৰিচালক বুলি গণ্য কৰা হয় আৰু নাগসকল পানীৰ দেহত বা গুহাত বাস কৰে বুলি বিশ্বাস কৰা হয়। এক জনপ্ৰিয় কিংবদন্তিৰ মতে, উত্তৰ-পূব থাইলেণ্ড আৰু লাওচত থকা মেকং নদীখন এই অঞ্চলৰ মাজেৰে চলাচল কৰা দুজন নাগ ৰজাই সৃষ্টি কৰিছিল, যাৰ ফলত মেকং আৰু নিকটৱৰ্তী নান নদীৰ সৃষ্টি হৈছিল।
মিকিৰ বৰা চুক
১৯০৩ চনত প্ৰতিষ্ঠা হোৱা মিকিৰ বৰা চুক গাওঁখন বিশ্বনাথ জিলাৰ পূব প্ৰান্তত অৱস্থিত। তথ্যমতে গাঁৱৰ প্ৰথম পুৰুষ মিকিৰৰ চাংঘৰত জন্ম হোৱা বাবে তেওঁৰ নাম মিকিৰ বৰা ৰাখে আৰু তাৰপৰাই গাওঁখনৰ নাম মিকিৰ বৰা চুক হয়। এই গাঁৱৰ পূৰ্বপুৰুষসকল বৰ্তমান মাজুলী জিলাৰ নাচনীপাৰত বসতি কৰিছিল। অত্যাধিক বানপানী আৰু গৰাখহনীয়া বাবে তেওঁলোক মাজুলীৰ পৰা উঠি গৈ গোলাঘাট আৰু কাৰ্বি আংলং জিলাৰ সীমান্তৱৰ্তীত বসবাস কৰিবলৈ লয়। কিন্তু সেইসময়তে মানৰ তৃতীয় আক্ৰমণ আৰম্ভ হোৱাত পূৰ্বপুৰুষৰ মাকক কোনো মিকিৰৰ চাংঘৰত লুকুৱাই থৈ তেওঁলোক তাৰপৰা পলায়ন কৰে যিহেতু তেওঁ গৰ্ভৱতী আছিল তাৰউপৰি মানে চাংঘৰত বাস কৰা লোকসকল বৰ বিশেষ আক্ৰমণ কৰা নাছিল। এই মানৰ আক্ৰমণ মাৰ যোৱাত‌ পুনৰ মাক আৰু পুতেক মাজুলীলৈ উভতি আহে । মাজুলীত কেইবাবছৰ থকাৰ পিছত ১৯০৩ চনত একেই গৰাখহনীয়া আৰু বানপানীৰ বাবে বৰ্তমান গাঁওখন থকা ঠাইতে হাবি-জঙ্ঘল চাফা কৰি ঘৰ-বাৰী পাতি স্থায়ীভাৱে থাকিবলৈ হয়। লগতে এটি নামঘৰো স্থাপন কৰে। বৰ্তমান এই গাওঁখন আৰু নামঘৰ ভাগে বয়স অনুসাৰে ১২০বছৰ সম্পূৰ্ণ কৰিছে।
গাঁৱৰ অনুষ্ঠানসমূহ
বৰ্তমান এই গাওঁখনত থকা অনুষ্ঠানসমূহ হ'ল—
তথ্য সংগ্ৰহ
শ্ৰেণী:অসমৰ গাঁও
কালামান্দালাম গিৰিজা
alt=|thumb|300x300px|গুৰু কালামান্দালাম গিৰিজা। কালামান্দালাম গিৰিজা এগৰাকী ভাৰতীয় কুটিয়ত্তম নৃত্যশিল্পী]। তেখেতক নাট্যকালাসৰ্বভৱমেন গুৰু পেইনকুলাম ৰামা চকিয়ৰ প্ৰশিক্ষণ দিছিল, যিয়ে ভাৰতীয় সংস্কৃত থিয়েটাৰ তথা নৃত্যৰ এই ধৰাৰ নবজাগৰণত মূল ভূমিকা পালন কৰিছিল। গিৰিজাক তেখেতৰ গুৰু কুটিয়ত্তম শিকাৰ বাবে প্ৰথম অনানজিয়াৰ ছাত্ৰ হিচাপে বাছি লৈছিল আৰু তেওঁ মন্দিৰৰ চাৰিওঁফালে শিল্পকৰ্ম সম্পাদনৰ বাবে প্ৰথম কুটিয়ত্তম অভিনেত্ৰী হিচাপে ইতিহাসৰ অংশ হৈছিল। তেখেত আইচিচিআৰ (ICCR)-ৰ এখন পেকেজ শিল্পী আছিল।
প্ৰাথমিক জীৱন
কালামান্দালাম গিৰিজা কেৰালাৰ, ত্ৰিসুৰ জিলা কাদাবল্লুৰত ১৯৫৮ চনত জন্মগ্ৰহণ কৰিছিল, এনে এখন পৰিয়ালত যিহঁত জীৱিকা নিৰ্বাহৰ বাবে মন্দিৰত নিৰ্ভৰ কৰে। গিৰিজাৰ দেউতা পাখশিল নাৰায়ণন মুসাদ এজন পাঠকাম সূচক আৰু তেখেতৰ মাক দেবকী মনায়াম্মা তিৰুবতীৰকালি অভিনয় কৰিছিল। গিৰিজা ৰামায়ণ আৰু মহাভাৰতৰ গল্পসমূহৰ লগত পৰিচিত আছিল যিটো তেওঁক কুটিয়ত্তম গ্ৰহণ কৰোঁতে সহায় কৰিছিল। তেখেত ১৯৭১ চনত কেৰালাৰ কালামান্দালামত যোগদান কৰিছিল, আৰু সফলতাৰ সৈতে কুটিয়াত্তমত তেখেতৰ ডিপ্লোমা আৰু পোষ্ট ডিপ্লোমা ৬ বছৰৰ ভিতৰত সম্পন্ন কৰিছিল আৰু ভাৰতৰ সংস্কৃতি মন্ত্ৰকৰ পৰা বৃত্তি লৈ আৰু অধিক প্ৰশিক্ষণ লৈছিল। পেনকুলাম ৰামা চকিয়ৰ বাহিৰেও তেখেত কুঞ্জিপিলাকুট্টি নাঙ্গিয়াৰাম্মা, পি.কে. নাৰায়ণন নাম্বিয়া আৰু সংস্কৃত পণ্ডিত উন্নীকৃষ্ণান ইলিয়াৰ পৰা প্ৰশিক্ষণ লৈছিল। আনকি তেওঁৰ পঢ়া-শুনাৰ সময়ত তেখেত 'ডাঃ কে.এন. পিশাৰোটি বঁটা', আৰু 'মাৰ্গি বঁটাৰ' নিচিনা বঁটা লাভ কৰিছিল।
গিৰিজা ১৯৮৪ চনত কালামান্দালামৰ মন্দিৰৰ বাহিৰত নাঙ্গিৰকট্টু পৰিৱেশনৰ বাবে প্ৰথম শিল্পী হিচাপে কুটিয়ত্তম ইতিহাসত তেখেতৰ নামক আৰু বেছি শক্তিশালী কৰিছিল। ইয়াৰ পিছৰ পৰাই তেখেত আন্তৰ্জাতিকভাবে অভিনয় কৰিছে আৰু ভাৰতত তেওঁৰ অভিনয়ৰ পৰ্যায়ত ৰৈ আছে সংগীত নাটক একাদেমি আৰু ভাৰতীয় সংস্কৃতি সম্পৰ্কিত কাউঞ্চিল। তেখেত গোটেই বিশ্বত তেখেতৰ অনেক ছাত্ৰক কালামান্দালামত আহি কুটিয়ত্তম আৰু নাঙ্গিৰকট্টু শিকিবলৈ প্ৰভাবিত কৰিছে। কালামান্দালাম কালাৰীত প্ৰশিক্ষণৰ সময়ত কুটিনয়ত্তমৰ অন্তৰ্নিহিত অভিনয়ৰ কৌশল সম্পৰ্কত তেওঁৰ জ্ঞান আৰু কালামান্দালাম শিৱান নাম্বুতিৰি আৰু কালামান্দালাম ৰামা চকিয়ৰৰ নিচিনা দুৰ্দান্ত অভিনেতাগণ তেখেতৰ স্বতন্ত্ৰতাৰ লগত কুটিয়াত্তমৰ ইতিহাসত একমাত্ৰ মহিলা শিল্পী হিচাপে যুক্ত হয় যিয়ে পুৰুষ তথা উভয়ত দক্ষ আছিল শিল্প মহিলা চৰিত্ৰসমূহত।
নাটক আৰু বঁটা সমূহ
২০০১ চনত, কেৰালা চৰকাৰ গিৰিজাক 'কেৰালা সংগীত নাটক একাদেমি বঁটা' দিছিল। তেখেত ২০০৮ চনত 'পেনকুলাম ৰামা চকিয়ৰ স্মাৰক বঁটা' পাইছিল, ২০০৯ চনত কেৰালাৰ 'কালামান্দালাম বঁটা' আৰু ২০১২ চনত 'কালাসাগৰ বঁটা'। তেখেত কুটিয়ত্তমৰ নাটক ৰচনা কৰিছে ('ভেনিচামহৰম আইন-১' ২০০৭, 'বালাচৰিতম আইন-২', 'ভাগবতীপ্ৰভেম' ২০১০, 'নাগানন্দম আইন-৪', 'পৰাকুমকোথু'-২০১৩, 'ভেনিচামহৰম' ২০১৫, 'থাপথিচম্বৰনাম-অঝুকুম নাঙ্গি'), 'স্বপনবসৱাদধাম'- ২০১৭, 'নৈশধানন্দম'-২০১৯ লগতে নাঙ্গিয়াৰকুথুচ (যেনে- 'গান্ধাৰীভিলাপম'-২০০৫, 'কৰ্নোলপাঠি'-২০০৭, 'মাধবী'-২০১০, 'কায়কচায়াম'-২০১৩)।
কৰ্ম
গিৰিজা ১৯৮১ চনৰ পৰা কেৰালাৰ কালামান্দালামত কুটিয়ত্তম আৰু নাঙ্গিৰকট্টু প্ৰশিক্ষক হিচাপে কাম কৰিছে আৰু ২০১৪ চনত বিভাগীয় প্ৰধান হিচাপে অফিচিয়াল চাকৰিৰ পৰা অৱসৰ গ্ৰহণ কৰিছে। তেখেত "গুৰু" বা 'মৃণ্ময় চেণ্টাৰ ফৰ থিয়েটাৰাল ৰিচাৰ্চৰ' প্ৰধান প্ৰশিক্ষক হিচাপে অব্যাহত আছে, কুটিয়ত্তমৰ শিল্প প্ৰচাৰৰ উদ্যোগ লৈ আৰু বিভিন্ন ভাৰতীয় তথা আন্তৰ্জাতিক থিয়েটাৰ বিভাগৰ ভিজিটিং অনুষদ হিচাপেও কাম কৰিছে। ২০১৬ চনত, তেখেতক কেৰালাৰ 'কালামান্দালাম ডিমেড আৰ্ট বিশ্ববিদ্যালয়', কেৰালাত আকৌ আমন্ত্ৰণ কৰা হৈছিল কুটিয়ত্তম বিভাগৰ ভিজিটিং অনুষদ প্ৰধান হিচাপে যত এজন শিক্ষক আৰু এজন পৰিচালক হিচাপে তাঁৰ দক্ষতা স্নাতকোত্তৰ আৰু গৱেষণা শিক্ষাৰ্থীসকলোৰ বিকাশত ব্যৱহাৰ কৰ হ'ব।
বঙালী ভাষাত সাহিত্য অকাডেমি বঁটা লাভ কৰা সাহিত্যিকসকল
এয়া বঙালী ভাষাত ৰচনা কৰি সাহিত্য অকাডেমি বঁটা পোৱাসকলৰ তালিকা। সাহিত্য অকাডেমি বঁটা প্ৰতি বছৰে প্ৰদান কৰা হয়, চিহ্নিত ভাষাসমূহত ৰচনা কৰা লেখকসকলক।
কালামান্দালাম গিৰিজা
বাহ্যিক লিংক
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় নৃত্যশিল্পী
দেৱল দেৱী
দেৱল দেৱী (Deval Devi) গুজৰাটৰ বাঘেলা সাম্ৰাজ্যৰ শেষ সাৰ্বভৌম শাসক কৰ্ণ দেৱ দ্বিতীয়ৰ জীয়ৰী আছিল। ১৩০৮ খ্ৰীষ্টাব্দত তেওঁৰ আলাউদ্দিন খিলজীৰ জ্যেষ্ঠ পুত্ৰ খিজিৰ খানৰ সৈতে বিবাহ হয়। আঠ বছৰ পিছত খিজিৰ খাঁক তেওঁৰ ভাতৃ মুবাৰক শ্বাহে (১৩১৬-২০) মৃত্যুদণ্ড দিয়ে আৰু দেৱল দেৱীক নিজৰ হাৰেমলৈ লৈ যায়। ১৩২০ চনত মুবাৰককো তেওঁৰ প্ৰিয় খুছৰো খানে মুণ্ডচ্ছেদ কৰি দেৱলক বিবাহ কৰায়। খুছৰো খাঁ আছিল খিলজী বংশৰ শেষ শাসক।  অভিলাষী, ক্ষমতালোভী মুছলমান পুৰুষসকলৰ ইজনৰ পৰা সিজনলৈ হস্তান্তৰিত হোৱা দেৱল দেৱীৰ কাহিনীটোৱে হৈছে নন্দশংকৰ মেহতা ৰচিত গুজৰাটী ঐতিহাসিক উপন্যাস কৰণ ঘেলোৰ ভিত্তি।
জীৱনী
১২৯৮ খ্ৰীষ্টাব্দত তেতিয়াৰ দিল্লীৰ চুলতান আলাউদ্দিল খিলজীয়ে উলুঘ খান আৰু নছৰত খানক নেতৃত্ব ভাৰ দি গুজৰাট অভিযানলৈ পঠিয়ায়। গুজৰাটৰ প্ৰধান শাসক, বাঘেলা বংশৰ দ্বিতীয় কৰ্ণ দেৱ পৰাজিত হয়। তেওঁৰ ৰাণী কমলা দেৱীক আক্ৰমণকাৰীয়ে কৰায়ত্ব কৰি আলাউদ্দিল খিলজীৰ ওচৰলৈ লৈ আহে। কৰণ দেৱ দ্বিতীয়ই কম বয়সীয়া জীয়েক দেৱল দেৱী আৰু জীয়াই থকা তেওঁৰ অনুগামীসকলক লৈ দাক্ষিণাত্যলৈ পলাই যায় আৰু দেওগিৰিৰ (পিছলৈ দৌলতাবাদ) শাসক ৰামচন্দ্ৰ দেৱৰ দৰবাৰত আশ্ৰয় লয়।
কৰণ দেৱ দ্বিতীয়ৰ পত্নী কমলা দেৱীক খিলজীয়ে তৃতীয় পত্নীৰ ৰূপত বিয়া কৰায়। সোনকালেই তেওঁ খিলজীৰ প্ৰিয়পাত্ৰ হৈ পৰিল আৰু প্ৰায়ে তেওঁ চুলতানক ক’বলৈ লয় যে সৰু জীয়েকজনীলৈ তেওঁৰ কিমান মনত পৰে। সেয়েহে ১৩০৮ চনত মাক-জীয়েকৰ বিচ্ছেদৰ দহ বছৰ পাছত খিলজীয়ে দাক্ষিণাত্যলৈ এটা সৈন্য প্ৰেৰণ কৰে আৰু সেনাধিপতি মালিক কফুৰক যেনেকৈয়ে হওক দেৱল দেৱীক লৈ আনিবলৈ নিৰ্দেশ দিয়ে। ইতিমধ্যে দেৱল দেৱীও যথেষ্ট ডাঙৰ হৈছে। ইতিহাসবিদ ফিৰিষ্টাৰ মতে, কৰ্ণ দেৱ দ্বিতীয়ক তেওঁৰ আশ্ৰয়প্ৰদানকাৰী ৰামচন্দ্ৰ দেৱে তেওঁৰ পুত্ৰ আৰু উত্তৰাধিকাৰ শশাংক দেৱৰ সৈতে বিয়া পাতি দিবলৈ পৰামৰ্শ দিয়ে। কিন্তু জাতিগত কাৰণত কৰণ দেৱ দ্বিতীয়ই এই প্ৰস্তাৱ মানি ল’বলৈ টান পাইছিল। কিন্তু ইতিমধ্যে দিল্লীৰ আক্ৰমণকাৰীসকল আহি দেওগিৰি পোৱাত আৰু আক্ৰমণকাৰীৰ লক্ষ্য দেৱল দেৱী বুলি জানি কৰ্ণ দেৱ দেৱল দেৱীক ৰাজকুমাৰ শশাংকলৈ বিয়া দিবলৈ সন্মত হ’ল। দেৱল দেৱীক সাজসজ্জা কৰাই, পালকি বহুৱাই সশস্ত্ৰ বাহিনীৰ পহৰাৰ মাজেৰে দেওগিৰি দুৰ্গলৈ পঠিয়াই দিয়া হ’ল। কিন্তু দুৰ্গ পোৱাৰ পূৰ্বেই চুলতানৰ সৈন্যই দেৱল দেৱীক কৰায়ত্ব কৰে। নিজামউদ্দিন আৰু আব্দুল কাদিৰ বদাউনিৰ মতে সৈন্য দলটোৰ নেতৃত্বত উলুঘ খান নিজে আছিল। দেৱলক দিল্লীলৈ পঠিয়াই দিয়া হ’ল, য’ত তেওঁ শৈশৱতে বিচ্ছিন্ন হোৱা মাকক লগ পায়। তাৰ কিছুদিন পিছতে মাকৰ ইচ্ছা অনুসৰি আলাউদ্দিনৰ বৰপুত্ৰ, কমলা দেৱীৰ সতীয়া পুত্ৰ খিজিৰ খানৰ সৈতে তেওঁৰ বিবাহ সম্পন্ন হয়।
১৩১৬ চনত আলাউদ্দিনৰ মৃত্যুৰ পিছত তেওঁৰ তৃতীয় পুত্ৰই কুতুবুদ্দিন মুবাৰক শ্বাহ সিংহাসনত আৰোহণ কৰে। মুবাৰক শ্বাহৰ ৰাজত্বকালত তেওঁক হত্যা কৰি খিজিৰ খানৰ এজন পুত্ৰক সিংহাসনত বহুৱাবলৈ ষড়যন্ত্ৰ কৰা হয়। যেতিয়া মুবাৰক শ্বাহে এই পৰিকল্পনাৰ বিষয়ে গম পালে, তেতিয়া তেওঁৰ ভাতৃ খিজিৰ খানকে ধৰি এই ষড়যন্ত্ৰৰ লগত জড়িত সকলোকে হত্যা কৰে। ইতিহাসবিদ হাজী-উদ-দাবিৰে লিখিছে যে তাৰ পিছত মুবাৰক শ্বাহে দেৱল দেৱীক বলপূৰ্বকভাৱে বিয়া কৰায়।
মুবাৰক শ্বাহ উভকামী আছিল আৰু ১৩২০ চনৰ ১৪ এপ্ৰিলৰ নিশা তেওঁৰ প্ৰিয় যৌনসংগী (catamite) খুছৰো খানে তেওঁক হত্যা কৰে। সমসাময়িক ইতিহাসবিদ জিয়াউদ্দিন বাৰাণীয়ে লিখিছে যে তাৰ পিছত খুছৰো খানে দেৱল দেৱীক বিয়া কৰায় আৰু এইদৰে তেওঁৰ তৃতীয় স্বামী হয়।
গ্ৰন্থপঞ্জী
শ্ৰেণী:ভাৰতীয় ৰাণী শ্ৰেণী:গুজৰাটৰ ব্যক্তি
ঢেকীয়া লতা
ঢেকীয়া লতা (বৈজ্ঞানিক নাম: Aglaomorpha quercifolia, বা Drynaria quercifolia) Polypodiaceae পৰিয়ালৰ এবিধ ঢেঁ‌কীয়াজাতীয় উদ্ভিদ। ইয়াক ফিলিপাইছত পাকপাক লৱিন, গুৰাৰ, কই হিন, অশ্বকত্ৰী, কাবকাব, কাবকাবন বা উপতকাৰুল আদি নামেৰে জনা যায়। ঢেকীয়া লতা থলুৱাভাৱে মূলতঃ ভাৰত, দক্ষিণ-পূব এছিয়া, মালয়েছিয়া, ইণ্ডোনেছিয়া, ফিলিপাইনছ, নিউগিনি আৰু অষ্ট্ৰেলিয়াত পোৱা যায়।
বিৱৰণ
ই এক বৃহৎ ঠানিযুক্ত প্ৰজাতি। গুৰিৰ ঠানিসমূহ ওক গছৰ পাতৰ সৈতে সাদৃশ্য আছে। সেয়েহে ইংৰাজীত ইয়াক oakleaf fern বোলা হয়। পত্ৰসমূহ হয় সিঁচৰতি হৈ থাকে নাইবা গৌণ শিৰাৰ মাজত দুটা নিয়মীয়া শাৰীত সজোৱা থাকে।
তথ্য সংগ্ৰহ
শ্ৰেণী:উদ্ভিদজগত